Sva tri srpska predstavnika u sredu u šesnaestini finala Kupa CEV\nSva tri srpska predstavnika, Vojvodina NS seme iz Novog Sada, Novi Pazar i Ribnica iz Kraljeva, odigraće u sredu, 6. decembra prve utakmice šesnaestine finala Kupa CEV 2018. Vojvodina NS seme će igrati u Lavovu, u Ukrajini, protiv Barkom Kažanja od 18.00 časova po našem vremenu. Novi Pazar će u dvorani Pendik ugostiti slovenački ACH Volej iz Ljubljane od 18.00 časova, dok će Ribnica u novoj Sportskoj dvorani u Kraljevu od 19.00 časova dočekati italijansku Kalcedoniju iz Verone, koju sa klupe predvodi Nikola Grbić, prvi trener seniora Srbije.\nDruga utakmica Vojvodina NS seme – Barkom Kažanj Lavov na programu je u sredu, 20. decembra od 18.00 časova u dvorani SPC Vojvodina u Novom Sadu.\nNovi Pazar će, ukoliko eliminiše Slovence, u osmini finala Kupa CEV (17. i 31. januar) igrati protiv pobednika duela između češkog Kladno Volejbala rumunske Arkade Galaci (Nikola Kovačević, Neven Majstorović).\nVojvodina NS seme će u slučaju trijumfa u osmini finala (17. i 31. januar) igrati protiv pobednika dvomeča između finskog Rovanijemija i poljske Aseko Rešovije iz Žešova.\nUkupna pobeda u dva meča protiv Verone, donela bi Ribnici u osmini finala (17. i 31. januar) utakmice protiv pobednika duela između češke Dukle iz Libereca i bugarskog Neftohimika iz Burgasa.


Predavanja – Milan Stojković\nŽelite da održim predavanje na vašoj konferenciji, učestvujem u panel diskusiji ili održim dvodnevnu ili višemesečnu obuku?\nJavite mi se i ukoliko smatram da mogu doprineti vašem dešavanju, utanačimo termine i ostale detalje, biće mi zadovoljstvo da sarađujemo.\nTeme na koje držim predavanja i obuke su iz oblasti turizma i/ili internet marketinga.\nZahvaljujući četvorogodišnjem iskustvu rada u srednjoj školi na poziciji nastavnika turističke grupe predmeta, stekao sam iskustvo u predavanjima i prenošenju znanja. Savladao sam metodiku učenja i predavanja i naučio kako da druge zainteresujem za određenu temu i držim predavanje zanimljivim. To iskustvo mi je omogućilo da i kasnije edukacije privrednicima učinim interesantnim i efikasnim.\nNapisao sam nekoliko e-knjiga, priručnika i više od 400 edukativnih tekstova i imam višegodišnje iskustvo u radu sa više od 70 zadovljnih klijenata i nekoliko sopstvenih projekata.\nDo sada je kroz moje obuke prošlo više od 1000 ljudi a ukoliko računamo i kraća predavanja na konferencijama i online seminare ta cifra prelazi 1.000 ljudi.\nNeke od konferencija na kojima sam učestvovao:\n– Nis4Youth konferencija, Niš\n– Konferencija „Kuda plovi ovaj brod“, Beograd\n– Belgrade Tourism Conference – dva puta predavač, Beograd\n– Network Conference, Podgorica\n– Konferencija „Infofest“, Budva\n– Belgrade4Youth, Beograd\n– Turistički Forum Srbije, Borsko jezero\n– Dotcomhotel conference, Beograd\n– Konferencija „Tourism, adventure and nature“, Niš\n– „Povećanje atraktivnosti turističkih lokaliteta“ (IPA projekat), Surdulica\n– E-Turizam konferencija\n– Internacionalna konferencija studenata ekonomije, Niš\n– Uzarkota Travel Summit, Beograd\n– EIAT Conference, Novi Sad\n– Capacity building workshop “On line marketing in tourism”, SWG-RRD, Jahorina\n– Obuka za učesnike projekta „Zajedno možemo sve“, Knjaževac\n– Konferencija Zapadna Srbija, Tara\n– DeTour projekat, ICT hub – Serijal online edukacija\n– Tragovima Maršala, Fruška Gora\n… i još desetine drugih održanih radionica i predavanja.\nŠta kažu oni koji su me angažovali:\nAna Lakić, TO Republike Srpske\n„Mladi profesionalci u oblasti E-marketinga iz agencije TMC su kao predavači oduševili sve učesnike sa praktičnim znanjem, aktuelnim temama i zanimljivim pristupom. Seminar je ocjenjen kao odličan od strane učesnika sa mnogo usvojenog primjenljivog znanja i pozitivne energije.“\nIrena Stanojković, Metropol Palace\n„Sve na seminaru je bilo objašnjeno jasno, koncizno, razumljivo čak i nekome ko se prvi put susreće sa ovom temom.“\nIvan Savkić, Menadžer, Hotel Vigor\n„Još jednom, ovim putem želim da Vam se zahvalim na sjajnom treningu i stvarima koje ste nam preneli. Ja sam oduševljen Vašim izlaganjem a još više sam oduševljen sa stvarima koje ste nam preneli i pokazali. Iskreno se nadam da će mi sve te stvari pomoći u poslovanju i da ćemo imati rezlatate.\nŽeleo bih da naglasim da do sada nisam bio niti na jednom trentingu ili seminaru koji do te mere i tih detalja prikazuje šta je potrebno uraditi. Obično su to teoretske obuke iz kojih jako malo može da se izvuče ali Vaša obuka je otvorila potpuno nove vidike u poslovanju. Bili ste direktni i na primerima nam pokazili šta je sve potrebno da uradimo.“\nPredavanje sa e-Turizam konferencije:\nIsečak iz predavanja na Belgrade Tourism Conference:\nUkoliko ste zainteresovani za ovakav vid saradnje možete me kontaktirati.


POSTOJI OZBILJAN ETIČKI PROBLEM: Naučnici ukrstili ČOVEKA I OVCU zbog medicine | Skandalozno\nPOSTOJI OZBILJAN ETIČKI PROBLEM: Naučnici ukrstili ČOVEKA I OVCU zbog medicine\nKako prenosi britanski „Gardijan“, ovog puta su ljudske ćelije ubačene u ovčiji embrion i to sa ciljem da se u budućnosti omogući uzgajanje organa i tkiva u životinjama, koji bi bili korišćeni za transplantaciju.\n„Himere“, kako se naziva ova vrsta organizama, mogle bi da budu korišćene i za testiranje lekova, jer bi na njih reagovale isto kao i ljudi.\nRos je za britanski „Telegraf“ rekao da embrioni, koji su se razvijali u telu ovce tri nedelje pre nego što su uništeni, imaju više prednosti u odnosu na svinjske, između ostalog, i lakšu proizvodnju putem vantelesne oplodnje.\nKako je objasnio, na 10.000 ovčijih ćelija, embrion je sadržao samo jednu ljudsku, a da bi se metoda smatrala uspešnom, potrebno je da odnos bude najmanje 100:1.\nMomir Stojanović: Albanci TAJNO otkupili 12.000 stanova u Nišu\nSvestan je da se pred naučnicima nalazi dug put, ali i da su u igri brojna etička pitanja.\n– Ako ljudske ćelije dospeju u mozak životinje i njena inteligencija počne da se menja, nipošto ne bi trebalo da nastavimo ovaj eksperiment – rekao je.\nIpak, njegov kolega doktor Hro Nakauči kaže da postoje male verovatnoće za takav scenario, jer, kako je objasnio, udeo ljudskih ćelija u embrionu je vrlo mali.\nBudite prvi sa komentarom na članku "POSTOJI OZBILJAN ETIČKI PROBLEM: Naučnici ukrstili ČOVEKA I OVCU zbog medicine"


Danas je tačno pola godine kako ne zaseda Predstavnički dom Parlamentarne skupštine BiH zbog političkih blokada. Sve od dana konstituisanja ovog organa zakonodavne vlasti poslanici su uredno za svoj nerad primali plate, paušale i naknade čak i u visini do šest prosečnih plata isplaćenih u BiH.\nPortal Klix još početkom aprila zatražio je od Parlamentarne skupštine BiH da dostave podatke o svim novčanim sredstvima koja su isplaćena poslanicima u Predstavničkom domu PSBiH i delegatima u Domu naroda PSBiH za decembr 2018. godine te januar, februar i mart 2019. godine.\nOdgovor od Parlamentarne skupštine BiH pokazuje da su poslanici u tom periodu ostvarili pravo na plate, topli obrok, paušale, naknade za odvojeni život, naknade za smeštaj, prevoz i jednokratnu pomoć u slučaju smrti i teže bolesti.\nPodaci o primanjima parlamentaraca jasno pokazuju kako ne postoji nikakva razlika između poslanika opozicije i vlasti kada je reč o trošenju budžetskih sredstava. Nijedan poslanik, bio on deo još uvek nekristalizovane vladajuće većine ili opozicije, nije se odrekao svojih enormno visokih primanja koje su im omogućili “obični” Bošnjaci, Hrvati, Srbi i Ostali na prošlogodišnjim parlamentarnim izborima.\nSamo u decembru 2018. godine na plate zastupnika otišlo je 121.639 KM, na tople obroke 3.276 KM, paušale 18.960 KM, naknade za odvojeni život, 2.829 KM, naknade za smeštaj 1.871 KM i naknade za prijevoz 1.509 KM.\nU tom mesecu tri zastupnika uzela su iz džepova građana BiH novčana sredstavima po svim navedenim osnovama. Reč je o Vlatku Glavašu (DF) kojem je ukupno isplaćeno 4.890 KM, Predrag Kožulu (HDZ BiH) kojem je isplaćeno 6.541 KM i Borjani Krišto (HDZ BiH) kojoj je isplaćeno 5.973 KM.\nVeć u januaru porastao i nivo isplata na račune poslanika. U prvom mesecu parlamentarcima je ukupno isplaćeno 136.682 KM plate, 3.612 KM toplog obroka, 20.692 KM paušala, 3.198 KM naknada za odvojeni život, 3.449 KM naknada za smještaj i 1.818 KM naknada za prevoz.\nSamo poslanici HDZ-a BiH Darijana Katić i Predrag Kožul ostvarili su pravo na primanja po svim navedenim osnovama. Za nerad Katić iz džepova građana BiH samo u januaru “iskeširano” je 5.941 KM dok je Kožul “nagrađen” sa 6.520 KM.\nU februaru 2019. godine za plate poslanika potrošeno je 141.603 KM, za topli obrok 3.690 KM, za paušale 22.833 KM, za naknade za odvojeni život 3.540 KM, za naknade za smeštaj 3.449 KM i za naknade za prevoz 1.620 KM.\nI ovaj mesec tri poslanika ostvarila su pravo na isplate po svim osnovama. Reč je ponovo o Vlatku Glavašu iz DF-a (6.034 KM), Darijani Katić iz HDZ-a (5.960 KM) i Predragu Kožulu iz HDZ-a (6.520 KM).\nZa razliku od Predstavničkog doma Parlamentarne skupštine BiH koji je formiran 6. decembra 2018. godine, Dom naroda Parlamentarne skupštine BiH ustoličen je 28. februara 2019. godine. To znači da su delegati plate i ostale naknade naplatili tek za mesec mart.\nU martu je na plate poslanika i delegata potrošeno 200.812 KM, dok je 5.226 KM potrošeno na tople obroke, 31.667 KM na paušale, 4.457 KM na naknade za odvojeni život, 7.689 KM na naknade za smeštaj i 2.089 KM na prevoz.\nU jednom mesecu naplate 15 najnižih penzija\nJavnost u BiH zasigurno najviše zanimaju plate lidera SDA i HDZ-a BiH Bakira Izetbegovića i Dragana Čovića. Prema podacima iz Parlamentarne skupštine BiH Izetbegoviću, koji se nalazi na poziciji predsedavajućeg Doma naroda PSBiH, je u martu isplaćeno 4.904 KM plate, 120 KM toplog obroka i 713 KM paušala, što ukupno iznosi 5.737 KM.\nZamenik predsedavajućeg Doma naroda PSBiH Dragan Čović u martu je primio 6.022 KM iz budžeta institucija BiH i to 4.904 KM plate, 120 KM toplog obroka, 713 KM paušala i 285 KM naknade za odvojeni život.\nOdređeni broj poslanika još uvek nije ostvario pravo na platu u Parlamentarnoj skupštini BiH s obzirom na to da se trenutno nalaze na funkcijama u izvršnoj vlasti. Reč je o Denisu Zvizdiću (predsedavajući Saveta ministara BiH), Adilu Osmanoviću (ministar civilnih poslova BiH), Šemsudinu Dediću (federalni ministar poljoprivrede, vodoprivrede i šumarstva), Editi Đapo (federalni ministar turizma i okoline), Draganu Mektiću (ministar bezbednosti BiH) i Mirku Šaroviću (ministar inostrane trgovine i ekonomskih odnosa BiH).\nPodsećanja radi, parlamentarci BiH jedni su od najplaćenijih parlamentaraca u celoj Evropi. Plate parlamentaraca u zemljama članicama Evropske unije iznose u proseku dvije ili tri prosječne plate radnika države. Kada bi se ovaj princip primenio i na BiH parlamentarci ne bi mogli mesečno naplaćivati više od 2.682 KM.\nO životu iznad proseka nerazvijenosti država u kojoj obnašaju funkcije najbolje govore podaci o tome da je naprimer poslanik Predrag Kojović (Naša stranka) u februaru 2019. godine primio 14 najnižih penzija isplaćenih u FBiH ili pak da je poslanik Nermin Nikšić (SDP) u istom mesecu odjednom naplatio iznos proprcijonalan 15 najnižih penzija isplaćenih u FBiH.


Čestitke vlastima Srbije i Crne Gore - Politika - Dnevni list Danas\nPočetna » Vesti » Politika » Čestitke vlastima Srbije i Crne Gore\nČestitke vlastima Srbije i Crne Gore\nNajviši zvaničnici Saveta Evrope pozdravili su hapšenje haškog optuženika Vlastimira Đorđevića i izrazili očekivanje da će preostali optuženici koji su u bekstvu, uskoro biti uhapšeni i izručeni Haškom tribunalu.\nPredsednik Parlamentarne skupštine Saveta Evrope Rene van der Linden ocenio je da je hapšenje Đorđevića „važan korak u procesu pomirenja u regionu“.\nPredsednik Parlamentarne skupštine Saveta Evrope Rene van der Linden ocenio je da je hapšenje Đorđevića „važan korak u procesu pomirenja u regionu“. U saopštenju predsednika Parlamentarne skupštine SE pozdravlja se saradnja vlasti Srbije u hapšenju Đorđevića i podseća da je Beograd u junu pomogao pri hapšenju haškog optuženika Zdravka Tolimira. „Pozdravljam činjenicu da su vlasti Srbije – koja upravo predsedava Komitetom ministara Saveta Evrope – dokazale dobru nameru i saradnju sa Međunarodnim tribunalom za ratne zločine, na koju su se obavezale prilikom prijema u Savet Evrope“, naveo je Van der Linden. On je izrazio uverenje da će „vlasti Srbije nastaviti ovim putem sve dok svi ratni zločinci ne budu uhapšeni i prebačeni u Hag“.\nGeneralni sekretar Saveta Evrope Teri Dejvis pozdravio je ovo hapšenje, ocenivši da ostalim optuženicima u bekstvu „ističe vreme“, saopštio je Savet Evrope. Dejvis je čestitao vlastima Crne Gore na hapšenju Đorđevića. „Jednog za drugim, begunce na Balkanu hapse vlasti u zemljama članicama Saveta Evrope. Oni se ne mogu doveka kriti – vreme ističe za sve njih“, navodi se u saopštenju generalnog sekretara Saveta Evrope.


ĐOKIĆ - U ovoj godini višemilionska ulaganja u energetski sektor | Trebinje Live\nĐOKIĆ - U ovoj godini višemilionska ulaganja u energetski sektor\nMinistar industrije, energetike i rudarstva Republike Srpske Petar Đokić izjavio je Srni da su u ovoj godini predviđena višemilionska ulaganja u energetski sektor u Srpskoj.\n"Najvažniji projekat, čiju realizaciju bi trebalo da počnemo u ovoj godini, jeste izgradnja hidroelektrane `Buk bijela`. To bi bio jedan od najboljih energetskih objekata na Balkanu, a očekujemo da će `Elektroprivreda Srpske` biti u mogućnosti da realizuje ovaj projekat", rekao je Đokić.\nOn je istakao da je veoma značajno što je "Elektroprivreda Republike Srpske" izabrana za izgradnju "Buk bijele" jer je time pokazan visok nivo odgovornosti prema ovom strateškom preduzeću.\n"U ovoj godini ćemo početi odlučnije raditi na izgadnji vjetroelektrane `Hrgud`, a biće nastavljeni radovi i na izgradnji hidroelektrane `Dabar`, kao sistema `Gornjih horizonata`. Nastavićemo radove na izgradnji tunela od 11 kilometara, jer je izvršen izbor izvođača radova", naveo je Đokić, podsjetivši da Federacija BiH osporava dobijanje ekološke saglasnosti za realizaciju navedenog projekta.\nGovoreći o saradnji sa privrednicima iz Rusije, Đokić je potvrdio da ke u toku realizacija mjera iz Ekonomske politike za ovu godinu, kojima je predviđena promocija privrednih potencijala Srpske.\n"Očekujem da će, nakon posjete Rusiji koju sam imao, biti ostvareni konkretni rezultati u poslovnoj saradnji. Moramo definisati ono što možemo da ponudimo partnerima u ovoj zemlji, a za nas je bitno da žele sa nama partnerstvo", kaže Đokić.\nOn je napomenuo da u različitim oblastima postoji mogućnost saradnje Srpske i Rusije.


Skupštinu čine svi akcionari „Telekom Srbija“ a.d. Beograd\nSkupština je donela Poslovnik o radu (PDF) kojim se se bliže regulišu sva pitanja vezana za način sazivanja i održavanja sednica, i način rada i odlučivanja Skupštine.\nU skladu sa Statutom „Telekom Srbija“ a.d. Beograd, Skupština je nadležna za donošenje odluka o:\npovećanju ili smanjenju osnovnog kapitala, kao i svakoj emisiji hartija od vrednosti\nbroju odobrenih akcija\npromenama prava ili povlastica bilo koje klase akcija\nsticanju sopstvenih akcija, osim u izuzetnim slučajevima predviđenim Zakonom\nstatusnim promenama i promenama pravne forme\nsticanju i raspolaganju imovinom velike vrednosti\nraspodeli dobiti i pokriću gubitaka\nusvajanju revidiranih finansijskih izveštaja, kao i izveštaja revizora\nusvajanju izveštaja Nadzornog odbora\nnaknadama članovima Nadzornog odbora, naknadama članovima Izvršnog odbora, odnosno pravilima za njihovo određivanje, uključujući i naknadu koja se isplaćuje u akcijama i drugim hartijama od vrednosti\nimenovanju i razrešenju članova Nadzornog odbora\npokretanju postupka likvidacije, odnosno podnošenju predloga za stečaj Društva\nizboru revizora i naknadi za njegov rad\ndrugim pitanjima koja su u skladu sa Zakonom stavljena na dnevni red Skupštine\ndrugim pitanjima u skladu sa Zakonom i Statutom\n53. redovna sednica Skupštine održana dana 11.6.2018. godine u Beogradu\nUsvojene odluke sa 53. redovne sednice Skupštine\nOdluka o imenovanju Komisije za glasanje\nOdluka o usvajanju Zapisnika sa 52. redovne sednice Skupštine "Telekom Srbija" a.d. Beograd\nOdluka o usvajanju Finansijskih izveštaja "Telekom Srbija" a.d. Beograd za 2017. godinu sa izveštajem ovlašćenog revizora\nOdluka o usvajanju Konsolidovanih finansijskih izveštaja "Telekom Srbija" a.d. Beograd za 2017. godinu sa izveštajem ovlašćenog revizora\nOdluka o usvajanju Konsolidovanog godišnjeg izveštaja o poslovanju "Telekom Srbija" a.d. Beograd i njegovih zavisnih društava za 2017. godinu\nOdluka o raspodeli dobiti po Finansijskim izveštajima "Telekom Srbija" a.d. Beograd za 2017. godinu\nOdluka o usvajanju Izveštaja Nadzornog odbora "Telekom Srbija" a.d. Beograd o poslovanju Društva i sprovedenom nadzoru nad radom Izvršnog odbora "Telekom Srbija" a.d. Beograd za period maj 2017 maj 2018. godine\nOdluka o izmenama i dopunama Statuta "Telekom Srbija" a.d.Beograd\nOdluka o izmeni Poslovnika o radu Skupštine "Telekom Srbija" a.d. Beograd\nZapisnik sa 53. redovne sednice Skupštine\n52. redovna sednica Skupštine održana dana 28.06.2017. godine u Beogradu\nUsvojene odluke sa 52. redovne sednice Skupštine\nOdluka o usvajanju Zapisnika sa 51. vanredne sednice Skupštine "Telekom Srbija" a.d. Beograd\nOdluka o usvajanju Finansijskih izveštaja „Telekom Srbija“ a.d. Beograd za 2016. godinu sa izveštajem ovlašćenog revizora\nOdluka o usvajanju Konsolidovanih finansijskih izveštaja „Telekom Srbija“ a.d. Beograd za 2016. godinu sa izveštajem ovlašćenog revizora\nOdluka o usvajanju Konsolidovanog godišnjeg izveštaja o poslovanju "Telekom Srbija" a.d. Beograd i njegovih povezanih pravnih lica za 2016. godinu\nOdluka o raspodeli dobiti po Finansijskim izveštajima „Telekom Srbija“ a.d. Beograd za 2016. godinu\nOdluka o usvajanju Izveštaja Nadzornog odbora „Telekom Srbija“ a.d. Beograd o poslovanju Društva i sprovedenom nadzoru nad radom Izvršnog odbora „Telekom Srbija“ a.d. Beograd za period jun 2016 – april 2017. godine,\nOdluka o izboru revizora za pregled polugodišnjih i reviziju godišnjih finansijskih izveštaja „Telekom Srbija“ a.d. za 2017. i 2018. godinu i utvrđivanju naknade za rad revizora\nOdluka o davanju pozitivnog mišljenja na izbor prof. dr Đorđa Mazinjanina, člana Nadzornog odbora „Telekom Srbija“ a.d. Beograd za v.d. direktora JP Sava Centar.\n51. vanredna sednica Skupštine održana dana 02.12.2016. godine u Beogradu\nUsvojene odluke sa 51. vanredne sednice Skupštine\nOdluka o usvajanju Zapisnika sa 50. redovne sednice Skupštine\nZapisnik sa 51. vanredne sednice Skupštine\n50. redovna sednica Skupštine održana dana 29.6.2016. godine u Beogradu\nUsvojene odluke sa 50. redovne sednice Skupštine\nOdluka o usvajanju Zapisnika sa 49. vanredne sednice Skupštine "Telekom Srbija" a.d. Beograd,\nOdluka o usvajanju Finansijskih izveštaja "Telekom Srbija" a.d. Beograd za 2015. godinu sa izveštajem ovlašćenog revizora\nOdluka o usvajanju Konsolidovanih finansijskih izveštaja "Telekom Srbija" a.d. Beograd za 2015. godinu sa izveštajem ovlašćenog revizora\nOdluka o usvajanju Konsolidovanog godišnjeg izveštaja o poslovanju "Телеком Srbija" a.d. Beograd i njegovih povezanih pravnih lica za 2015. godinu\nOdluka o raspodeli dobiti po Finansijskim izveštajima "Telekom Srbija" a.d. Beograd za 2015. godinu\nOdluka o usvajanju Izveštaja Nadzornog odbora "Telekom Srbija" a.d. Beograd o poslovanju Društva i sprovedenom nadzoru nad radom Izvršnog odbora "Telekom Srbija" a.d. Beograd za period maj 2015 – maj 2016. godine\nZapisnik sa 50. redovne sednice Skupštine\n49. vanredna sednica Skupštine održana dana 25.09.2015. u Beogradu\nUsvojene odluke sa 49. vanredne sednice Skupštine\nOdluka o usvajanju Zapisnika sa 48. vanredne sednice Skupštine "Telekom Srbija" a.d. Beograd,\nOdluka o izmenama i dopunama Statuta "Telekom Srbija" a.d. Beograd\nZaključak o prihvatanju Obaveštenja o pravnom poslu odobrenom od strane nadležnih korporativnih organa Društva u kome postoji pretpostavljeni lični interes.\nZapisnik sa 49. vanredne sednice Skupštine\n48. redovna sednica Skupštine održana dana 25.06.2015. u Beogradu\nUsvojene odluke sa 48. redovne sednice Skupštine\nOdluka o usvajanju Zapisnika sa 47. redovne sednice Skupštine "Telekom Srbija" a.d. Beograd,\nOdluka o usvajanju Finansijskih izveštaja "Telekom Srbija" a.d. Beograd za 2014. godinu sa izveštajem ovlašćenog revizora,\nOdluka o usvajanju Konsolidovanih finansijskih izveštaja "Telekom Srbija" a.d. Beograd za 2014. godinu sa izveštajem ovlašćenog revizora,\nOdluka o usvajanju Konsolidovanog godišnjeg izveštaja o poslovanju "Telekom Srbija" a.d. Beograd i njegovih povezanih pravnih lica za 2014. godinu,\nOdluka o raspodeli dobiti "Telekom Srbija" a.d. Beograd utvrđene u Finansijskim izveštajima "Telekom Srbija" a.d. Beograd za 2014. godinu,\nOdluka o usvajanju Izveštaja Nadzornog odbora "Telekom Srbija" a.d. Beograd o poslovanju Društva i sprovedenom nadzoru nad radom Izvršnog odbora "Telekom Srbija" a.d. Beograd za period maj 2014 – april 2015. godine,\nOdluka o izboru revizora za pregled polugodišnjih i reviziju godišnjih finansijskih izveštaja "Telekom Srbija" a.d. za 2015. i 2016. godinu i utvrđivanju naknade za rad revizora,\nOdluka o davanju pozitivnog mišljenja za vršenje druge javne funkcije Dragana Đokovića, predsednika Skupštine "Telekom Srbija" a.d. Beograd,\nOdluka o davanju pozitivnog mišljenja za vršenje druge javne funkcije prof. dr Milana Božića, predsednika Nadzornog odbora "Telekom Srbija" a.d. Beograd,\nOdluka o imenovanju člana Nadzornog odbora "Telekom Srbija" a.d. Beograd.\nZapisnik sa 48. redovne sednice Skupštine\nZapisnik sa 48. redovne sednice Skupštine "Telekom Srbija" a.d. Beograd\n47. redovna sednica Skupštine održana dana 30.05.2014. u Beogradu\nUsvojene odluke sa 47. redovne sednice Skupštine\nOdluka o izboru predsednika 47. redovne sednice Skupštine „Telekom Srbija“ a.d. Beograd,\nZapisnik sa 46. vanredne sednice Skupštine „Telekom Srbija“ a.d. Beograd,\nOdluka o Finansijskim izveštajima „Telekom Srbija“ a.d. Beograd za 2013. godinu sa izveštajem ovlašćenog revizora,\nOdluka o Konsolidovanim finansijskim izveštajima „Telekom Srbija“ a.d. Beograd za 2013. godinu sa izveštajem ovlašćenog revizora,\nGodišnji izveštaj o poslovanju „Telekom Srbija“ a.d. Beograd za 2013. godinu,\nKonsolidovani godišnji izveštaj o poslovanju „Telekom Srbija“ a.d. Beograd i njegovih zavisnih društava za 2013. godinu,\nOdluka o raspodeli dobiti „Telekom Srbija“ a.d. Beograd utvrđene u Finansijskim izveštajima „Telekom Srbija“ a.d. Beograd za 2013. godinu,\nIzveštaj Nadzornog odbora „Telekom Srbija“ a.d. Beograd o poslovanju Društva i sprovedenom nadzoru nad radom Izvršnog odbora „Telekom Srbija“ a.d. Beograd za period maj 2013 – april 2014. godine,\nOdluka o izmenama i dopunama Statuta „Telekom Srbija“ a.d.,\nOdluka o izmenama i dopunama Poslovnika o radu Skupštine „Telekom Srbija“ a.d. br. 117294/10 od 20. 4.2012. godine.\nZapisnik sa 47. redovne sednice Skupštine\nZapisnik sa 47. redovne sednice Skupštine „Telekom Srbija“ a.d. Beograd\n46. vanredna sednica Skupštine održana dana 18.12.2013. u Beogradu\nUsvojene odluke sa 46. vanredne sednice Skupštine\nOdluka o izboru predsednika 46. vanredne sednice Skupštine\nOdluka o usvajanju Zapisnika sa 45. redovne sednice Skupštine\nOdluka o odobravanju isplate privremene dividende (međudividende) akcionarima "Telekom Srbija" a.d.\nZapisnik sa 46. vanredne sednice Skupštine\nZapisnik za 46. vanredne sednice Skupštine\n45. redovna sednica Skupštine održana dana 27.06.2013. u Beogradu\nUsvojene odluke sa 45. redovne sednice Skupštine\nOdluka o izboru predsednika 45. redovne sednice Skupštine,\nOdluka o usvajanju Zapisnika sa 44. vanredne sednice Skupštine „Telekom Srbija“ a.d.,\nOdluka o Finansijskim izveštajima „Telekom Srbija“ a.d. za 2012. godinu sa izveštajem ovlašćenog revizora,\nOdluka o Konsolidovanim finansijskim izveštajima „Telekom Srbija“ a.d. za 2012. godinu sa izveštajem ovlašćenog revizora,\nOdluka o usvajanju Godišnjeg izveštaja o poslovanju „Telekom Srbija“ a.d. za 2012. godinu,\nOdluka o usvajanju Konsolidovanog godišnjeg izveštaja o poslovanju „Telekom Srbija“ a.d. i njegovih zavisnih privrednih društava za 2012. godinu,\nOdluka o raspodeli dobiti „Telekom Srbija“ a.d. utvrđene u Finansijskim izveštajima „Telekom Srbija“ a.d. za 2012. godinu,\nOdluka o usvajanju izveštaja Nadzornog odbora „Telekom Srbija“ a.d. o poslovanju Društva i sprovedenom nadzoru nad radom Izvršnog odbora „Telekom Srbija“ a.d. u periodu jun 2012-maj 2013. godine,\nOdluka o izboru revizora za pregled polugodišnjih i reviziju godišnjih finansijskih izveštaja „Telekom Srbija“ a.d. za 2013. i 2014. godinu i utvrđivanju naknade za rad revizora,\nOdluka o izmenama i dopunama Odluke Skupštine akcionara „Telekom Srbija“ a.d. o utvrđivanju naknade za rad predsednika i članova Nadzornog odbora „Telekom Srbija“ a.d.,\nOdluka o izmenama i dopunama Odluke Skupštine akcionara „Telekom Srbija“ a.d. o utvrđivanju politike naknada za rad izvršnog direktora imenovanog za generalnog direktora i ostalih izvršnih direktora „Telekom Srbija“ a.d.,\nOdluka o razrešenju članova Nadzornog odbora „Telekom Srbija“ a.d.,\nOdluka o imenovanju članova Nadzornog odbora „Telekom Srbija“ a.d.\nZapisnik sa 45. redovne sednice Skupštine\nZapisnik za 45. redovne sednice Skupštine\nIzveštaj sa 45. redovne sednice Skupštine\nSpisak prisutnih i zastupanih akcionara na 45. redovnoj sednici Skupštine\nSpisak učesnika i pozvanih lica na 45. redovnoj sednici Skupštine\nIzveštaj o rezultatima glasanja na 45. redovnoj sednici Skupštine\n44. vanredna sednica Skupštine održana dana 13.12.2012. u Beogradu\nUsvojene odluke sa 44. vanredne sednice Skupštine\nOdluka o izboru predsednika 44. Vanredne Skupštine\nOdluka o usvajanju Izveštaja o poslovanju za 2011. godinu\nOdluka o razrešenju članova Nadzornog odbora\nZapisnik sa 44. vanredne sednice Skupštine\nIzveštaj sa 44. vanredne sednice Skupštine\nSpisak prisutnih i zastupanih akcionara na 44. vanrednoj sednici Skupštine\nSpisak učesnika i pozvanih lica na 44. vanrednoj sednici Skupštine\nIzveštaj o rezultatima glasanja na 44. vanrednoj sednici Skupštine


Self driving cars Could China take the lead | Volvo Cars\n12:30 AM | April 1 2016\nSamovozeći automobili: Da li Kina može da preuzme vođstvo?\nKina će imati veoma važnu ulogu u razvoju samovozećih automobila koji će izmijeniti način kretanja u prenaseljenim gradovima. Ovo će biti tema međunarodnog seminara o autonomnoj vožnji koji će Volvo Cars održati 7. aprila u Pekingu.\nNevjerovatan razvoj i prateći brzi porast broja ličnih prevoznih sredstava u Kini znače da se zemlja suočava sa izazova po pitanju gradskog prevoza, kao što su gužve, kvalitet vazduha i gubljenje vremena u saobraćaju. Samovozeći automobili mogu da pomognu u vezi sa ovim problemima, kao i po pitanju bezbijednosti i efikasnosti.\nSeminar u Pekingu će se baviti ovim pitanjima i diskutovaće se o ulozi Kine kao moguće svjetskog lidera u razvoju samovozećih automobila. Među 400 učesnika biće zvaničnici švedske i kineske vlade, kao i predstavnici auto industrije iz Volvo Cars i predstavnici akademskih institucija, međunarodnih i lokalnih kineskih medija. Događaj će biti dio pokušaja kompanije Volvo da pokrene saradnju između vlasti, zakonodavaca i industrije na polju razvoja samovozećih automobila, što je princip rada već uveden u Švedskoj putem Drive Me projekta u kom Volvo zajedno sa drugim partnerima, koji predstavljaju privatni i javni sektor, sarađuje na pretvaranju samovozećih automobila u stvarnost.\nPored razgovora o tome kako će samovozeći automobili unaprijediti saobraćajnu mrežu Kine, skup će se baviti i izazovima u vezi sa dobijanjem odobrenja za testiranje samovozećih automobila na javnim putevima. Na prvom seminaru, održanom u Vašingtonu, glavni izvršni direktor Hakan Samuelsson objavio je da će Volvo Cars preuzeti punu odgovornost za radnje autonomnog automobila. Nakon toga je uslijedila debata u švedskom parlamentu u Stokholmu u martu 2016. godine, pod nazivom “Budućnost sa samovozećim automobilima - prijetnja ili prilika?"\nSljedeći događaj biće održan u Londonu i baviće se implikacijama koje samovozeći automobili imaju na industriju osiguranja.


U zatvoru dvojica Amerikanaca, optuženi za pokušaj invazije na Venecuelu - Sputnjik Srbija\n03:07 24 Jun 2021\n08:25 10.05.2020 (osveženo 08:32 10.05.2020) Preuzmite kraći link\n„Nacionalni sud za terorizam odlučio je da pritvori američke državljane Luka Aleksandra Denmana i Ajrana Berija zbog sumnje da su izvršili krivična dela povezana sa terorizmom i ilegalnom trgovinom oružja“, navodi se u saopštenju Vrhovnog suda Venecuele.\nNavodi se da se u zatvoru nalaze i ostala lica, koja su uhapšena prilikom pokušaja invazije u Venecuelu.\nRanije je tužilaštvo Venecuele izdalo nalog za hapšenje 22 osobe, za koje se sumnja da su učestvovali u neuspelom pokušaju upada u zemlju s mora. Raspisana je međunarodna poternica za direktorom privatne vojne kompanije „Silverkop“ Džordanom Gudrom, opozicionim poslanikom iz tima Huana Gvaida – Serhiom Vergarom i političkim savetnikom iz Majamija Huanom Hoseom Rendonom, koji je optuže za organizovanje napada.\nPodsetimo, ranije je ministar inostranih poslova Venecuele Nestor Reverol izjavio da je pred zoru grupa naoružanih ljudi pokušala da izvrši invaziju u Venecuelu preko lučkog grada Gvaira, do kojeg je došla čamcima-gliserima. Maduro je izjavio da je cilj ove invazije bilo njegovo ubistvo.


RTS :: Skoplje, sprečen protest demonstranata ispred Ustavnog suda\nRegion Skoplje, sprečen protest demonstranata ispred Ustavnog suda\nsubota, 23. apr 2016, 21:42 -> 22:11\nSkoplje, sprečen protest demonstranata ispred Ustavnog suda\nDemonstranti, koji su nezadovoljni desetogodišnjom vladavinom VMRO-DPMNE Nikole Gruevskog, nameravali su da protestuju ispred Ustavnog suda, koji smatraju simbolom nepravde i korupcije, ali su ih jake policijske snage u tome sprečile.\nZgrada Arheološkog muzeja u kojoj se nazi Ustavni sud Makedonije večeras je ukrašena velikim državnim zastavama, a prema lokalnim medijima, to je prvi put da ta za zgrada, koja je jedan od simbola kontroverznog projekta "Skoplje 214" bude ukrašena zastava na dan koji nije državni praznik.\n"Nema pravde, nema mira!", "Nikola na robiju", "Odlazi mafijo", "Blizu je pobeda", neki su od slogana koje su uzvikivali demonstranti na protestima u organizaciji građanskog pokreta "Protestujem", koje je podržala i opozicija predvođena Socijaldemokratskim savezom Makedonije Zorana Zaeva, kao i albanska partija Besa.\nPretestna šetnja u organizaciji građanskog pokreta "Protestujem" i večeras je završena ispred Vlade Makedonije. Tu su i večeras poručili lideru VMRO-DPMNE da neće izbeći zatvor i da neće dozvoliti aboliciju.\n"Zatvor ti ne gine Nikola" i "Idrizovo (zatvor) za abolirane", skandirali su demonstranti ispred zgrade makedonske vlade.\nPovod za početak građanskih protesta 12. aprila bilo je nezadovoljstvo odlukom predsednika Makedonije Đorđa Ivanova da abolira političare protiv kojih Specijalno tužilaštvo vodi krivične istrage, među kojima je najviše članova rukovodstva vladajuće VMRO-DPMNE, a i njen lider Nikola Gruevski.\nDemonstranti u organizaciji građanskog pokreta "Protestujem" traže ostavku predsednika Makedonije Đorđa Ivanova zbog te abolicije, da se odlože izbori koji su zakazani za 5. jun, jer smatraju da za njih ne postoje uslovi, da makedonska vlada podnese ostavku i da bude formirana ekspertska vlada koja će pripremiti fer i kredibilne izbore, ali i da građanske nevladine organizacije budu uključene u pregovore za političko rešavanje krize.\nMakedonska politička kriza počela je kada opozicioni SDSM nije priznao rezultate parlamentarnih izbora zbog čega je odbio da uđe u parlament, optužujući vladajuću VMRO-DPMNE da je lažirala izbore.\nU junu prošle godine su četiri najveće stranke VMRO-DPMNE Nikole Gruevskog, SDSM Zorana Zaeva, DUI Alija Ahmetija i DPA Menduha Tačija, uz posredovanje SAD i EU, postigle Dogovor iz Pržina, kojim je trebalo da se reši kriza, ali je sprovođenje tog dogovora sada u zastoju, uz međusobna optuživanja suprotstavljenih strana.


Saobraćajci od danas uvode strožu kontrolu – Kruševac PRESS\nAutor Redakcija\t Objavljeno 23.11.2015. 0\nSrpsko Ministarstvo unutrašnjih poslova, u saradnji sa Auto-moto savezom Srbije i Asocijacijom tehničkih pregleda vozila, započinje danas preventivno – propagandnu akciju pojačane kontrole saobraćaja, a sve u cilju pripreme vozila za bezbednije učešće u saobraćaju.\nAkcija se odvija pod nazivom “Ispravno vozilo – bezbedno vozilo” i sve trajaće do subote 28. novembra. Osnovni cilj ove akcije je besplatna provera tehničke ispravnosti vozila, kako bi se uočene nepravilnosti blagovremeno otklonile, i time ostvarili povoljni preduslovi za bezbedno odvijanje saobraćaja. Očekuje se da se tako znatno poveća stepen ispravnosti vozila na našim putevima.\nIz MUP-a apeluju na sve vozače da provere ispravnost svojih vozila i spremni dočekaju odvijanje saobraćaja u otežanim zimskim uslovima. U nastavku, po završetku ove akcije, pripadnici saobraćajne policije intenzivno će vršiti kontrolu tehničke ispravnosti svih vozila. Zbog učinjenih prekršaja i nepoštovanja saobraćajnih propisa, prema vozačima će biti preduzimane zakonom propisane mere.\nInače, da podsetimo, od 1. novembra do 1. aprila vozila moraju da imaju na vozilu montirane sve četiri zimske gume, ako na kolovozu ima snega, leda ili poledice.


neka ih Allah prokune – spasitelj\nTag: neka ih Allah prokune\nJune 6, 2015 IsaLeave a comment\nDalje, mi nismo politicka partija koja ucestvuje na Irackim izborima, na primer, pa da [neki] politicar moze da zamisli da mi imamo za cilj politicku promociju da bi smo mogli da se takmicimo sa njima za autoritet ili pozicije. To je razlog zasto mi urgiramo na sve vas da saradjujete sa vasom bracom i sinovima iz Brigade Al-Qa’ima, koji vam ne traze nista od rusevina ovoga sveta, i zele samo da zastite sveta mesta, dostojanstvo ljudi i drzavu od ove Wehabi, Sufyjani invazije.\nNeka svi znaju da smo formirali Brigadu Al-Qa’ima (Imam Al-Mahdija a.s) iz nuznosti, nakon sto je vojska predala Ramadi Daeshu (ISIS-u), neka ih Allah prokune, i nakon sto su ti Sufyjaniji poceli da se krecu ka Bagdadu preteci da uniste svetiliste Al-Huseina, neka je mir sa njim. Mi smo ostali sa jednim izborom koji ne mozemo nikako napustiti, a to je uzdizanje da bi se odbranila nasa zemlja i nasa sveta mesta pred ovim Wehabi, Sufyjani napadom.\nNadam se da ce Sunni braca i drugi ljudi biti sigurni da Brigada Al-Qa’ima neka nikakav drugi cilj sem da brani Irak i njegova sveta mesta. Oni nisu suprotstavljeni bilo kome u Iraku osim tim Sufyjani Wehabijama koju su napali nasu drzavu i zapretili da ce unistiti nasa sveta mesta.


Kako prenosi švajcarski "Blick", pomenuti reprezentativac te zemlje naglašava da ne oseća strah od dolaska u glavni grad Srbije, nakon što je na Svetskom prvenstvu uz znak dvoglavog orla koji koriste zagovornici ideje o tzv. Velikoj albaniji slavio gol za trijumf "sajdžija" nad našim "orlovima" u 90. minutu.\n"Britanski list Liverpul eho kaže da će Đerdan pretrpeti neverovatan psihički pritisak, citirajući direktora Crvene zvezde Zvezdana Terzića koji je rekao da je upravo Zvezda simbol Srbije, da sumnja da će Šaćiri doći, a i ako dođe, da će biti manji od makovog zrna. Međutim, naš reprezentativni napadač, koji je u utorak pogodio stativu u meču sa Engleskom, uverava nas da će sa Liverpulom gostovati u Beogradu", prenosi Blick, citirajući sledeće reči pomenutog igrača:\n"Ne strepim od tog gostovanja. Čitao sam šta je sve pisano, ali ja tamo idem samo da bih igrao fudbal. Ne plašim se ja nikoga", poručio je Šaćiri.\nKako ističe, zadovoljan je statusom u taboru Crvenih, u koji je stigao ovog leta:\n"Dvaput sam bio starter u prvenstvu, dvaput rezerva. Veoma sam zadovoljan. Kada vidite kakvi sve igrači sede na klupi, naravno da sam zadovoljan. Moramo da radim naporno i da se dokazujem svakog dana. Ali, imam vrlo dobar odnos sa trenerom (Jirgenom Klopom) i sve je, zaista, u redu", poručuje Šaćiri.\nPredsednik Napolija Aurelio de Laurentis najavio je da postoji mogućnost da ovaj italijanski klub u grupi C Lige šampiona ne dočeka Crvenu zvezdu na stadionu "San Paolo", već u Bariju, gde su crveno-beli pre 27 godina postali evropski prvaci.\nPodsetimo, Zvezda i Liverpul će se sastati u 3. i 4. kolu Lige šampiona, najpre na Enfildu 24. oktobra od 21 sat, a potom 6. novembra u Beogradu od 18.55.


Primljena druga generacija Kompasovaca – Compass\nDrugi po redu Compass, obrazovni program kompanije Delta Holding, zvanično je počeo uvodnim predavanjem, koje je održano na platformi Microsoft Teams.\nProgram je prvi put organizovan 2019. godine u saradnji sa Studentskom unijom Ekonomskog fakulteta. Zbog velikog interesovanja, mogućnost prijavljivanja je proširena, pa je program dostupan, osim beogradskim, i studentima iz još tri univerzitetska centra, te primljeni mladi ljudi dolaze iz Niša, Novog Sada i Kragujevca.\nTokom trajanja programa, 60 studenata sa Ekonomskog, Poljoprivrednog, FPN-a, Mašinskog, Elektrotehničkog, FTN-a i drugih fakulteta, radiće na projektnim zadacima iz oblasti poslovanja kompanije Delta Holding, a u periodu od septembra do decembra imaće priliku i da prisustvuju predavanjima koja će držati menadžment kompanije.\nCilj programa je, kako je u svom obraćanju studentima istakla Monika Pejčić, direktor ljudskih resursa Delta Holdinga, da se studentima otvore vrata biznisa i da im se pruži prilika da već tokom studija vide kako u praksi izgleda poslovanje jedne od najuspešnijih kompanija u Srbiji.


Tokom akcije od 20-24. novembra - sankcionisano 418 učesnika u saobraćaju na području PU Zvornik - infoBirač\nPonedjeljak, 12 Aprila, 2021\nTokom akcije od 20-24. novembra – sankcionisano 418 učesnika u saobraćaju na području PU Zvornik\nREGIJA BIRAČ ZVORNIK\n26 Novembra, 2020 26 Novembra, 2020 admin\nPolicijska uprava Zvornik je u periodu od 20. do 24. novembra ove godine, sprovela republičku akciju „Odnos vozač – pješak i kontrola vozača pod dejstvom alkohola, opojnih droga ili psihoaktivnih lijekova“.\nTokom navedene akcije, policijski službenici Policijske uprave Zvornik su kontrolisali 1.193 učesnika u saobraćaju, od kojih je 418 sankcionisano. Od ukupnog broja kontrolisanih, 1.016 učesnika je podvrgnuto kontroli prisustva alkohola u organizmu, od čega je kod 52 vozača utvrđeno prisustvo alkohola u organizmu.\nSedam vozača je lišeno slobode i zadržano do istrežnjenja ili oporavka kod kojih je utvrđeno prisustvo alkohola preko 1,5 g/kg ili su odbili da se podvrgnu alkotestiranju, dok je jedan učesnik sankcionisan prilikom kontrole na prisustvo opojnih droga ili psihoaktivnih lijekova, zbog odbijanja da se podvrgne testiranju.\nAuto centar „IN“ Vlasenica\nTokom trajanja ove akcije, evidentirano je 200 prekršaja počinjenih od strane vozača i pješaka učesnika u saobraćaju. Ukupan broj sankcionisanih vozača zbog ugrožavanja pješaka je 119, a broj evidentiranih prekršaja počinjenih od strane pješaka je 81.\nPored toga, evidentirano je i 165 ostalih prekršaja po drugim osnovama iz oblasti bezbjednosti saobraćaja.\nPolicijski službenici će i u narednom periodu nastaviti sa preduzimanjem pojačanih aktivnosti s ciljem poboljšanja bezbjednosti svih učesnika u saobraćaju.\nPolicijska uprava Zvornik apeluje na sve učesnike u saobraćaju da povećaju oprez i poštuju saobraćajne propise, kako bi svoju bezbjednost podigli na što veći nivo i spriječili neželjene posljedice.\nVaš BP Diskont\nU nezgodi u Zvorniku povrijeđena žena\nMilići: Usvojen Nacrt budžeta za 2021. te Nacrt rebalansa budžeta za 2020. godinu\nTreći memorijalni pohod planinara u znak sjećanja na Milenka Nedića\n5 Novembra, 2018 5 Novembra, 2018 admin\nU kovid odjeljenju zvorničke bolnice osam pacijenata iz Zvornika, po dva iz Osmaka i Šekovića te jedan iz Vlasenice\n28 Jula, 2020 28 Jula, 2020 admin\nZvornik: U karantinu 27 osoba, čekaju se rezultati 23 testa – U kućnoj izolaciji 276 lica, jedno kršenje policijskog časa\n25 Aprila, 2020 25 Aprila, 2020 admin


Tagovi: Beograd, sarajevo, Sinan Alić\nOdnose u BIH, od nastanka južnoslavenske zajednice pa do njena kraha, uvijek su određivali odnosi između Srbije i Hrvatske. Nekad su preko BIH ruke lomili Cvetković i Maček, kasnije Milošević i Tuđman, ali BIH se ipak nekako održala, čemu bi trebalo da doprinese i zatopljenje odnosa između Srbije i Hrvatske. Ipak, akcenat je na odnosu Beograda i Sarajeva, što su, čini se, najbolje shvatili ljudi u Fondaciji “Istina, pravda, pomirenje”, koji su krajem novembra u Tuzli održali okrugli sto na temu “Sarajevo-Beograd: Da li smo na putu stabilizacije i povjerenja?”, uz prisustvo ambasadora obiju država, visokog predstavnika Valentina Inzka i ličnosti iz političkog života.\nSlučaj Ilije Jurišića, o čemu su “Novosti” detaljnije izvještavale, mogao bi biti prekretnica u odnosima Beograda i Sarajeva. Odluka Apelacionog suda u Beogradu u tom predmetu i nedavno izvinjenje člana Predsjedništva Bakira Izetbegovića za zločine Armije BIH vjerovatno će imati pozitivni odraz na ukupne odnose između zvaničnog Sarajeva i Beograda, smatra predsjednik Fondacije Sinan Alić.\nOkrugli je sto rezultirao nizom preporuka koje su poslane na potpisivanje širem krugu institucija i pojedinaca koji nisu bili prisutni u Tuzli. Preporuke su:\n1. da predsjednik Srbije najmanje jednom godišnje posjeti Sarajevo kao zvaničnu adresu institucija vlasti BIH;\n3. da Vlada Srbije i Vijeće ministara BIH, u cilju otklanjanja svih mogućih nesporazuma, formiraju stalnu komisiju koja će pratiti, evidentirati, analizirati i sugerisati rješavanje problema koji opterećuju odnose između dviju zemalja;\n4. da ministarstva pravde obiju zemalja, u skladu s pozitivnom evropskom praksom i međunarodnim konvencijama, otklone sve dileme oko procesuiranja ratnih zločina i na taj način pravosudnim organima omoguće djelotvoran angažman;\n5. da Skupština Srbije i Parlamentarna skupština BIH, kao najviši organi zakonodavne vlasti, godišnjim planovima rada obezbijede permanentni dijalog do razine radnih tijela i komisija;\n6. da se institucije vlasti svih nivoa u Republici Srbiji i BIH obavežu na podsticaj i podršku svim oblicima saradnje između dviju zemalja, od obrazovanja i nauke do kulture, sporta i ekonomije.\nTe će preporuke biti predate predsjedniku, Vladi, Skupštini i Ministarstvu pravde Republike Srbije, Predsjedništvu BIH, Vijeću ministara, Parlamentarnoj skupštini i Ministarstvu pravde BIH.


Bivši sekretar odbrane Donald Ramsfeld obično nije prvi čovek koga se setite kada se pomene analiza rizika, ali možda će ga istorija zapamtiti kao neku vrstu proroka. Njegova opaska o „nepoznatim nepoznanicama“ bila je izvrgnuta ruglu kao besmisleno obmanjivanje javnosti, ali pažljivija analiza pokazuje da je imao pravo. Jedna je stvar prepoznati rupe i nejasnoće u svom poznavanju neke situacije, a potpuno druga shvatiti da nepredviđene okolnosti mogu promeniti sliku događaja.\nKao i druge ljudske aktivnosti, i ekonomija u velikoj meri zavisi od nepoznatih nepoznanica – ali se one u donošenju ekonomskih odluka često mešaju sa poznatim nepoznanicama. Finansijska spekulacija je po svojoj prirodi rizična. Ali prava opasnost nije u samom riziku, već u činjenici da vrlo složeni proračuni rizika u ekonomskoj teoriji – čiji su autori za to osvajali Nobelove nagrade – stvaraju utisak da se rizik može kontrolisati.\nO razlozoma poslednje finansijske krize govorilo se mnogo, a jedna od najzastupljenijih teorija je da je kriza nastala usled neadekvatne procene rizika. Tako bismo mogli da zaključimo da je predviđanje ekonomske budućnosti nemoguć zadatak. To tvrdi Nasim Nikolas Taleb u svojoj uticajnoj knjizi Crni labud , čija je glavna teza da se veliki ekonomski potresi nikada ne mogu predvideti, i da se dešavaju mnogo češće nego što se obično misli.\nKako da ljudi koji još uvek rade na finansijskom tržištu shvate ovu pesimističnu poruku? U svom radu objavljenom na sajtu arXiv, Endru Lo i Mark Miler sa Sloan School of Management u Kembridžu poručuju da je ekonomistima koji se bave neizvesnošću potrebna opštija klasifikacija rizika – slična čuvenoj Ramsfeldovoj klasifikaciji. Na taj način bi se, kako oni tvrde, procena rizika u ekonomiji približila proceni neizvesnosti u prirodnim naukama. Tada će postati jasnije u kojim je slučajevima ekonomska teorija pouzdan oslonac za planiranje i predviđanje, a u kojima nije.\nLjubomorni na fiziku\nSadašnji ekonomski pristup neizvesnosti, pišu Lo i Miler, pati od ljubomore prema fizici. „Kvantitativne aspiracije ekonomista i finansijskih analitičara se godinama baziraju na uverenju da je moguće stvoriti modele ekonomskih sistema koji bi bili precizni kao oni u fizici.“\nMnoge osnovne teorije u savremenoj ekonomiji imaju direktno polazište u fizici. Jedan od glavnih tvoraca savremene ekonomije, Pol Samjuelson, priznao je da je njegova najznačajnija knjiga, Osnove ekonomske analize , objavljena 1947, inspirisana radom matematičkog fizičara Edvina Bidvela Vilsona, učenika utemeljivača statističke fizike Vilarda Gibsa.\nKada je Samjuelson formulisao svoje ideje, fizičari su shvatili da se neizvesnost u termalnom šumu može opisati kao normalna ili Gausova raspodela fluktuacija (zvonasta kriva).\nEkonomisti moraju da shvate da postoje neizvesnosti koje njihovi modeli ne mogu da registruju.\nEkonomisti još od šezdesetih godina prošlog veka znaju da postoje različite fluktuacije u cenama roba. One se ne mogu podvesti pod Gausovu raspodelu i imaju veću proporciju velikih devijacija u poređenju sa zvonastom krivom. I pored toga, mnoge ustaljene ekonomske teorije ne uzimaju u obzir ovo odstupanje od Gausovog modela, pre svega čuvena Black-Scholes formula, koju koriste trgovci za izračunavanje cene koju treba da plate kada trguju takozvanim opcijama.\nNespretno statističko baratanje ekonomskim fluktuacijama nije toliko ozbiljan problem u poređenju sa nesposobnošću trgovaca i menadžera da razlikuju fluktuacije koje se mogu predstaviti nekim modelom od onih kvalitativnijih – nesposobnošću da razlikuju, kako bi rekli Lo i Miler, trejderske odluke (za koje je potrebna matematika) od poslovnih odluka (za koje je potrebno iskustvo i intuicija).\nU uobičajenom shvatanju ekonomskih fluktuacija – recimo da ih izazivaju „spoljni“ uticaji na tržište, kao što su politička dešavanja – ima pomalo istine. Ove eksterne varijabile mogu se ukalkulisati. Ali neizvesnost koja se ne može smanjiti, tvrde Lo i Miler, „ne može se predstaviti kvantitativno, mada ima mnogo uticaja na rizike i dobitke u kvantitativnim strategijama“.\nOni predlažu univerzalnu kategorizaciju neizvesnosti koja važi za sve sisteme – fizičke, ekonomske ili političke. Mogućnosti se kreću od potpuno determinističke izvesnosti, čiji je primer Njutnova mehanika (ako imate jednačine, možete savršeno precizno predvideti budućnost) preko sistema koji se moraju predstaviti statististički zbog nepotpunog poznavanja determinističkih procesa (recimo bacanje novčića), do „neumanjive neizvesnosti“.\nOvaj poslednji tip neizvesnosti autori opisuju kao „stanje potpunog neznanja koje se ne može ispraviti dodatnim podacima, savremenijim statističkim metodama, bržim računarima ili dužim razmišljanjem“ – što je nešto slično „nepoznatoj nepoznanici“. U fizičkim sistemima ima više ove gornje neizvesnosti, a u društvenim sistemima više ove donje, nemerljive.\nAutori smatraju da je ovo značajnije od pukog nabrajanja kategorija, jer pruža okvir za razmišljanje o neizvesnosti. „Može se ‘verovati’ modelu sa jednog kraja skale, ali ne i modelu sa drugog,“ kažu oni. To je kao kada kažemo da više verujemo dnevnoj vremenskoj prognozi nego mesečnoj. Oni takođe daju nacrt ideje za neke od komplikovanijih nepoznanica, na primer, kada se kvalitativno različiti modeli mogu primeniti na ponašanje tržišta u različitim periodima i pod različitim okolnostima.\nPredlažu da se više pažnje posveti postdiplomskom školovanju ekonomista, kako bismo imali informisanije kadrove, koji su svesniji ograničenja savremenih ekonomskih modela, poput onih koji obračunavaju očekivani dnevni profit od investicija na „normalnom“ tržištu. Autori ukazuju i na opasnost prepuštanja odluka o upravljanju preduzećem finansijskim analitičarima koji su ubeđeni da njihovi modeli mogu da predstave svaki ekonomski rizik. Ali da bi se zaista eliminisalo pogubno lažno samopouzdanje ekonomske teorije, svi studenti ekonomije treba da nauče lekciju o tome da se modeli mogu primenjivati samo na određene i vrlo ograničene vrste neizvesnosti.\nFilip Bol, Nature,\nnije prvi put rumsfeldu da se poeticno izrazava, neki su njegov prilicno elokventno-manipulativan-dvosmislen stil izrazavanja opisali kao jazzy, impromptu riffs.a izjava o nepoznatim nepoznanicama i poznatim poznanicama je vise nego pesma, i glasi :\nThere are known knownas.\nThat are known unknowns.\nuostalom, kao i ekonomija.


Francuska pozvala Zarifa na samit G7 u pokušaju da smanji tenzije - Teslavision\nFrancuska je pozvala ministra spoljnih poslova Irana Mohamada Džavada Zarifa na samit G7 u pokušaju da smanji tenzije oko iranskog nuklearnog programa, izjavio je danas neimenovani francuski zvaničnik.\nZvaničnik je rekao da je odluka da Zarif bude pozvan na samit u francukom gradu Bijaricu usledila pošto su se lideri sedam najvećih svetskih privreda, medju kojima je i predsednik SAD Donald Tramp, sinoć okupili na večeri.\nIznenadni dolazak Zarifa u Bijaric usledio je dva dana posle njegovog sastanka s predsednikom Francuske Emanuelom Makronom, domaćinom samita G7.\nUpitan da li je Bela kuća znala za dolazak Zarifa, zvaničnik je kazao da Francuska postupa samostalno, ali je naveo da su Makron i Tramp tokom jučerašnjeg dvočasovnog sastanka poduže razgovarali o Iranu.\nFrancuski zvaničnik je rekao da se američka delegacija u Bijaricu neće sastati sa Zarifom i dodao da Francuska “saradjuje potpuno transparentno sa SAD i sa evropskim partnerima”.\nPošto je neočekivano došao na samit G7, Zarif se odmah uputio ka zgradi gde lideri sedam najvećih svetskih privreda debatuju o odnosu prema nuklearnim ambicijama Teherana.\nAvion u kojem je Zarif bio poleteo je jutros iz Teherana i nekoliko sati kasnije sleteo na aerodrom u Bijaricu, koji je od petka zatvoren za sav saobraćaj koji nije povezan s dolaskom učesnika samita.\nPortparol iranskog ministarstva spoljnih poslova Abas Musavi napisao je ranije na Tviteru da je Zarif odleteo u Bijaric na poziv Le Drijana i dodao da se šef iranske diplomatije u Francuskoj neće sastati ni pregovarati s američkim zvaničnicima.\nPrevious : MSP Hrvatske: Vučić opravdava oružanu pobunu devedesetih\nNext : Dačić: Togo povukao priznanje Kosova, nastavićemo sa takvim aktivnostima\nNUNS će izvestiti medjunarodna novinarska udruženja o uvredama poslanika SNS akterima filma Vladalac


Balkan između tri vatre: Vašingtonski sporazum menja geopolitičku mapu Evrope | Media Start Info\n10. decembra 2020. 11. decembra 2020. autor Lazar Petrović\nNesklad u međusobnim odnosima članica NATO-a izražen je i kroz gotovo otvoreni sukob između Turske i Grčke koji tinja zbog nesporazuma oko nalazišta plina i prirodnog gasa u Istočnom Mediteranu.\nTurskoj bi u tom potencijalnom sukobu moglo da pomogne kako defanzivno oružje koje je nabavila od Rusije, tako i prećutno savezništvo ove dve zemlje. Ovim savezništvom Ankara želi da osnaži svoju poziciju regionalne sile, ali i poziciju unutar samog NATO-a, te i ovaj primer jasno pokazuje da Rusija predstavlja sve ozbiljnijeg aktera na međunarodnom odnosu. I pored činjenice da savezništvo Ankare i Moskve predstavlja iznuđenu opciju za Tursku, koja je preduzeta kao posledica pogoršanja odnosa sa SAD-om i činjenice da Moskva i Ankara u mnogim pitanjima vezanim za Bliski Istok (Libija, Sirija, Jemen) nisu saglasne, ovakvo stanje stvari još jedan je pokazatelj uspešnog ruskog sklapanja partnerstava širom sveta koje može Evropskoj uniji a i NATO-u zadati dodatne i neplanirane probleme.\nIpak, uloga Balkana na geopolitičkoj mapi Evrope i sveta nakon potpisivanja Vašingtonskog sporazuma između Srbije i predstavnika privremenih institucija u Prištini, nešto je složenija nego što je to bio slučaj do 4. septembra. Iako bismo izuzeli težnje predsednika SAD Donalda Trampa da sporazum iskoristi u cilju svoje predizborne kampanje, Amerika je direktnim učešćem u stvaranju ovog sporazuma u geopolitičkom smislu pokazala posle više od 15 godina značajniji interes za Balkan i stavila ga ponovo na listu svojih prioriteta.\nKada je reč o Balkanu, nesporno je da interesi sve tri globalne sile postoje u ovom trenutku za naš region, ali je njih potrebno sagledati u kontekstu međunarodnih odnosa i prioritetnijih regiona kojima se globalni akteri bave u ovom momentu. Upravo zbog tih prioritetnijih oblasti, nakon što se 2001. godine SAD suočila sa terorističkim aktom kao posledicom radikalnog islamskog ekstremizma, Balkan je pao u drugi plan što se tiče angažovanog i direktnog američkog prisustva, dok su na listu prioriteta redom dolazili Avganistan, Irak, Libija, Sirija i generalno šire područje Bliskog Istoka. Upravo ova činjenica predstavljala je temelj za drugačiji pristup Rusije i Kine. One su iskoristile vakum koji se stvorio na Balkanu odsustvom SAD, i na taj način su uspele da podignu nivo svog prisustva u regionu i povećaju svoju popularnost među lokalnim stanovništvom, pogotovo kada govorimo o Rusiji i pravoslavnom stanovništvu u Srbiji i Crnoj Gori.\nPosebno upečatljiv primer koji dokazuje rastući kinesko-ruski uticaj u Evropi i pre svega na Balkanu, predstavlja upravo Srbija. Naime, iako Srbija ima status zemlje partnera u okviru saradnje sa NATO Alijansom, ona je pre nekoliko meseci postala prva evropska država koja je kupila šest najnovijih kineskih dronova. Pored toga pitanje kineske kompanije „Huawei“ i uvođenje 5G mreže u brojne evropske i svetske države, predstavlja dodatni problem za Trampovu protekcionističku politiku, ali i odnose Amerike sa svojim dosadašnjim saveznicima i partnerima.\nKada je već spomenuta Crna Gora, na ovom mestu valja napomenuti dva ključna faktora koja objašnjavaju preplitanje američko-ruskih odnosa u ovoj državi – članstvo Crne Gore u NATO-u i smena vlasti koja se dogodila na nedavno održanim parlamentarnim izborima.\nCrna Gora, postala je članica NATO-a 2017. godine, što joj je u teoriji pružilo mogućnost za stvaranje bezbednosne baze koja može doprineti bržem napretku ka članstvu u Evropskoj uniji, efikasnijem sprovođenju reformi kao i većem prilivu stranih investicija, pre svega direktnih i portfolio stranih investicija. Sa druge strane, članstvo u NATO-u, nikako nije značilo da se uticaj Rusije u Crnoj Gori smanjio, šta više ako izuzmemo Srbiju, od svih država u regionu ruski uticaj se u Crnoj Gori najjače oseća. Ovaj uticaj izražava se kroz brojne političke opcije koje imaju partnerske odnose sa političkim partijama iz Rusije, pored toga NVO sektor u Crnoj Gori predstavlja jedan od retkih NVO sektora u Evropi i svetu generalno, u okviru kojeg je ruski uticaj direktno i značajno prisutan, a takođe orijentisanost nekih skoro pa paramilitarnih struktura prema Rusiji, dodatno komplikuje situaciju. Pored toga, direktne veze i bliski odnosi koji postoje između Srpske i Ruske pravoslavne crkve predstavlja dodatni aspekt koji valja sagledati u cilju razumevanja ruskog prisustva u Crnoj Gori, ali i na Balkanu generalno. Potvrda snage koju Rusija ima u Crnoj Gori, predstavlja promena vlasti koja se u Crnoj Gori dogodila prvi put posle više od 30 godina. Neke do skoro opozicione partije, bile su direktno podržane od strane Rusije u predizbornoj kampanji, što je nedvosmisleno u određenoj meri uticalo na rezultate izbora.\nNa osnovu svega navedenog, jasno je da Balkan ponovo dolazi bliže vrhu američke agende, pa samim tim i vrhu agende NATO-a. Dolazak Džozefa Bajdena na vlast nakon završetka sage oko američkih izbora, mogao bi da označi početak demokratizacije Zapadne Evrope, pa samim tim i veće prisustvo SAD na ovim prostorima. Kako će ovakva dešavanja u celom kontekstu uticati na Srbiju, ostaje da se vidi, ali je izvesno da će veće prisustvo Amerike, označiti i veću mogućnost za promenu vlasti i razvoj čvršćih odnosa Srbije sa demokratskim, a ne autoritativnim režimima širom Evrope i sveta.\nTagovi Balkan, Crna Gora, Donald Tramp, Džozef Bajden, Evropska unija, Srbija, Vašington\nPrethodna vestObolelima sigurno nije do slatkiša: Vučić dobio tortu u obliku kovid bolnice u Kruševcu\nSledeća vestFinska: Isključen nuklearni reaktor zbog povišenog nivoa radijacije


OSOBE KOJE NEDOSTAJU - Kritika društvenih nauka\nS velikim zadovoljstvom počinjemo ovu seriju u počast Arona Vil-davskog (1930-1993). Aron je bio jedan od velikana političke nauke u dvadesetom veku. Kao prvi rektor-osnivač Škole za strategiju rešavanja političkih problema na Kalifornijskom univerzitetu u Berkliju suštinski je doprineo stvaranju teorije o strategiji reŠava-nja drušrvenih problema, oblasti koja je tada bila u povoju. Njegova dela pokazuju ogroman raspon interesovanja i obuhvataju značajne doprinose proučavanju planiranja, analize strategije, upravljanja, političke strukture i upravljanja rizikom. Aronova kolegijalnost i organizacioni talenti nisu zaostajali za njegovim plodnim perom. Stvarao je živu intelektualnu zajednicu gde god bi se zatekao, i dok je godinama uobličavao novu Školu, kao i kad je bio na čelu katedre ili držao mnoga predavanja kao gost. Prekoračivao je granice disciplina jer je smatrao da nijedna disciplina nema monopol na saznanja koja su važna za usavršavanje strategije rešavanja društvenih problema.\nOvirn nizom predavanja želimo da odamo počast Aro-novim mnogim i izuzetno značajnim doprinosima. Nadamo se da če ta predavanja poslužiti za održavanje intelektualnog žara koji je Aron uspevao mnogima da prenese. Predavanja će držati teoretičari iz raznih disciplina s raznih stanovišta, koje če pozivati Komisija Foruma Vildavski Kalifornijskog univerziteta. Njihova zajednička želja je da društvene nauke počnu da vrše uricaj na strategiju rešavanja društvenih problema.


Ambasador Skat: Mnogi u Srbiji veruju da je mržnja prema SAD dobar posao\nAmbasador Sjedinjenih Američkih Država (SAD) u Srbiji Kajl Skat\nAmbasador Sjedinjenih Američkih Država (SAD) u Srbiji Kajl Skat izjavio je danas da mnogi u Srbiji veruju da je mržnja prema Americi dobar posao, jer se svakoga dana bombarduju najgroznijim lažima o njegovoj zemlji, kao i o drugim zemljama Zapada i o Evropskoj uniji.\nSkat je to, kako prenosi agencija Beta, rekao u Beogradu na Digitalnom samitu, predstavljajući svoje iskustvo na društvenoj mreži Tviter.\nAmbasador je naveo da je na društvenim mrežama, pre svega na Tviteru, gde je aktivan dve godine, pokušao da kao predstavnik SAD govori o problemima u običnom životu, ali i o politici, i da tako naglasi ono što "tradicionalni mediji" izostavljaju, kao i da kroz povratnu informaciju vidi šta ljudi misle.\nSkat je rekao da njegov posao nije da ga svi vole, već da predstavlja SAD u Srbiji i da poruka njegove zemlje može da se čuje, ali je istakao da to nije uvek ni lako, ni prijatno.\n"Mnogi u Srbiji veruju da je mržnja prema Americi dobar posao. U Srbiji se svakodnevno bombarduju najgroznijim lažima koje se odnose na Ameriku, na zapadne zemlje i EU. To ne čini uslugu inteligenciji srpskog naroda, a zbog toga se mi suočavamo s raznim izazovima, kako bismo preneli poruku", kazao je Skat.\nAmerički ambasador je na nekoliko primera, govoreći ironično, pokazao s kakvim se sve porukama, odnosno uvredama, suočavao nakon svojih objava na Tviteru.\nSkat je na "video bimu" prikazao svoje objave na "Tviteru" i poruke kao odgovore na njih.\nKazao je da su mu, pored ostalog, upućivali psovke, poručivali da "ode kući i umre", docrtavali brkove na njegovoj fotografiji.


EU I ZAPADNI BALKAN NA PREKRETNICI: DA LI JE MOGUĆE PRONAĆI NOVI NAČIN ZA SARADNJU | Hayat.ba\nEU I ZAPADNI BALKAN NA PREKRETNICI: DA LI JE MOGUĆE PRONAĆI NOVI NAČIN ZA SARADNJU\nKada je dao crveno svjetlo za početak pregovora o pristupanju Sjeverne Makedonije i Albanije, francuski predsjednik Emanuel Macron uništio je ključnu strategiju Unije za transformaciju za Zapadni Balkan, jer ne samo da je članstvo u EU udaljeno za dvije države Zapadnog Balkana već i ostale polako gube nadu, piše briselski portal Politiko.\nTo, međutim, ne mora nužno da bude loše, jer kao što je svojevremeno rekao britanski premijer Winston Churchill, ne treba protraćiti dobru krizu, dodaje se u analizi.\n“A, činjenica je da članice (EU) poput Francuske ne mogu da se slože i podrže presudu Evropske komisije, koja je prethodno ocijenila da su i Sjeverna Makedonija i Albanija ispunile kriterijume za početak razgovora, zaista je kriza. To govori da vlade članica EU ne vjeruju EK, što čini proces proširenja nepredvidivim”, navodi se u tekstu.\nMeđutim, to ne znači da EU treba da odustane od Balkana, već da trenutni zastoj treba da posmatra kao priliku da preispita svoj odnos sa regionom.\n“Za EU ovo bi mogao da bude trenutak da konačno razvije bolje strategije za suočavanje sa autokratama u regionu, koji trenutno nemaju potrebu, a ni namheru da odustanu od neformalne kontrole nacionalnih institucija”, piše Politiko.\nEvropska komisija je prošle godine to prepoznala kao problem, ali se sa njim suočila suviše bojažljivo. Umhesto toga, odlučila je da proces proširenja bude komplikovaniji.\nFrancuska tvrdi da želi da poboljša način na koji EU pristupa pregovorima o proširenju, ali nije ponudila način na koji bi to trebalo uraditi. Zbog toga je ovo pravi trenutak da EU to preuzme na sebe i razvije novu spoljnu politiku u regionu koja će se fokusirati samo na proces pristupanja, makar i po cijenu dobre diplomatije, prenosi Blic.\nPristup bloka Zapadnom Balkanu predugo se oslanjao na princip po kome je ideja članstva u EU bio jedini podsticaj za rješavanje otvorenih sporova.\nTaj metod nije djelovao na primjeru Srbije i Kosova, ocjenjuje Politiko.\nDijalog s Briselom je bio vođen obećanjem da će normalizacija odnosa Beograda i Prištine otvoriti njihov put ka članstvu u EU, ali to više ne djeluje godinama unazad, uništeno je razgovorom o pomjeranju granica i neizvjesnošću da li će pet članica bloka koje ne priznaju Kosovo promijeniti mišljenje.\nMogućnost EU članstva bio je dovoljan podsticaj za neke zemlje, ali to je samo odvraćalo pažnju sa stvarnog problema. Suviše dugo se spoljna politika EU oslanjala na ideju o članstvu kao o nekoj vrsti lijeka, umjesto na intenzivno posredovanje.\nEU i Zapadni Balkan sada su na prekretnici i moraju da smisle potpuno novi način za saradnju. Šest zemalja regiona moglo bi da pronađe polja politike koja bi mogli da integrišu u EU bez formalnog pristupanja, a EU bi mogla da ohrabri takve napore ekspertizom i resursima.\nNa taj način, čak i ako se ispostavi da je put do članstva duži od očekivanog, region bi mogao da se približi EU. Čak i ako to sada nije zamislivo, države regiona bi mogle da postanu dio šengenske zone ili evropskog ekonomskog prostora. Na kraju bi ulazak u EU bio kraći i brži, jer bi se države postepeno integrisale u strukturu EU.\nRampa Sjevernoj Makedoniji i Albaniji treba da bude i dragocjena lekcija reformatorima u regionu koji su se predugo oslanjali na podršku autsajdera. Poruka iz Brisela sada je jasna – u ovome ste sami, zaključuje se u tekstu.


Dveri i Narodna stranka: Zagadjenost vazduha u Čačku ugrožava zdravlje gradajana\nBeta 22. decembra 2020. 12:50\nGradske organizacije (GO) opozicionih Dveri i Narodne stranke u Čačku ocenile su danas da je vazduh u gradu veoma zagadjen, da ugrožava zdravlje gradjana i od nadležnih institucija zatražile rešavanje tog problema, a predstavnici vladajuće Srpske napredne stranke (SNS) ističu da vazduh „nije zagadjen od juče“ i da pojedinci pokušavaju da politički „profitiraju“ na toj temi.\nPredsednik GO Dveri Dragan Ćendić uputio je otvoreno pismo gradonačelniku Čačka Milunu Todoroviću od koga zahteva da nadležne gradske institucije sprovedu analizu kvaliteta vazduha i odgovore da li on sadrži čestice koje je medicinska nauka svrstala u red opasnih po zdravlje ljudi i u kojim količinama.\n„Zahtevamo da u najkraćem roku dostavite na uvid gradjanima Čačka informacije o kvalitetu vazduha koji udišemo. Ako to ne budu validne i pravovremene informacije, to će – kao i dovodjenje gradjana u opasnu zabludu pred izbore da je korona pobedjena – biti razlog za novu krivičnu prijavu protiv Vas“, navodi se u otvorenom pismu upućenom gradonačelniku Čačka.\nĆendić ocenjuje da gradjanima, čije je zdravlje već ugroženo pandemijom nove zarazne bolesti, preti nova ekološka katastrofa i da su Čačani proteklih dana izloženi izuzetno visokom zagadjenju vazduha koje se može videti golim okom i osetiti po mirisu.\n„Dok se Vaša vlast krajnje neodgovorno odnosi prema ovoj temi, indeksi koji opisuju nivo kvaliteta vazduha su u opsezima od veoma nezdravo do krajnje opasno zagadjenje. Čemu služi Zavod za javno zdravlje Čačka ako ne tome da informiše i Vas i nas? Zašto bežite od ove teme koja je ozbiljno uznemirila sve Čačane“, navodi se u pismu.\nĆendić navodi da Dveri neće uvažiti izgovore da nema dovoljno sredstava ili opreme za ta merenja i da to nisu i ne smeju biti političke teme oko kojih će se deliti.\n„Svedoci smo da se rasipnički ponašate sa sredstvima gradjana iz budžeta. Plaćate onlajn koncerte i novogodišnju jelku desetine hiljada evra, preplaćujete razne gradjevinske radove u gradu, a sebi lično povećavate budžetsku stavku za reprezentaciju u trenucima kada je neophodno sva raspoloživa sredstva uložiti u očuvanje zdravlja gradjana“, navodi se.\nGO Narodne stranke ocenio je u saopštenju da je zagadjenost vazduha u Čačku najaktuelnija tema ovih dana.\n„Došli smo do bar jedne činjenice oko koje se svi slažu – da vazduh nije zadovoljavajućeg kvaliteta u Čačku“, navodi se u saopštenju Narodne stranke.\nNarodna stranka ističe da pod hitno mora nešto da se preduzme za podizanje kvaliteta vazduha, kao što su sprovodjenje svih ispitivanja propisanih Zakonom o zaštiti vazduha, češće merenje i na više lokalcija u gradu.\n„No, za početak bi moglo da se pomogne Zavodu za javno zdravlje da nabavi potrebne uredjaje u skladu sa tehnološkim napretkom, da rade svoj posao, a da gradjani dobiju pravovremene informacije. Nije skupo, možda malo skuplje od plaćenih koncerata u praznoj sali Doma kulture“, navodi se.\nRepublički poslanik SNS iz Čačka i član Odbora za zaštitu životne sredine Skupštine Srbije Marko Parezanović ocenio je u saopštenju da vazduh u Čačku nije zadovoljavajućeg kvaliteta, ali da vazduh nije loš od juče „kako bi odredjene interesne političke grupacije htele da predstave“.\nOn je istakao da očuvanje životne sredine nije i ne može biti političko, već isključivo životno pitanje, koliko god pojedinci, prema njegovom mišljenju, u nedostatku autentičnih političkih ideja pokušavaju da na toj temi profitiraju.\n„Kvalitet vazduha je oduvek problematičan u zimskim mesecima, zbog toga što se industrijskim zagadjivačima pridodaju i individualni grejni sistemi“, naveo je Parezanović.\nOn je dodao da je gradska vlast u poslednjih nekoliko godina izgradila nekoliko toplana na gas zahvaljujući kojima je ugašen odredjen broj kotlarnica na mazut i lož-ulje.\nPema njegovim rečima, na kvalitet vazduha utiče i skoro 40.000 registrovanih vozila na teritoriji grada.\n„Ono što dodatno pojačava subjektivni osećaj o kvalitetu vazduha jeste način izveštavanja medija i pojedinaca, gde se ne analiziraju podaci na godišnjem nivou, već kada je kvalitet vazduha loš to je naglašena vest dana, a kada je kvalitet vazduha dobar onda to uopšte nije vest, čime se stvara nerealna slika“, navodi se u saopštenju republičkog poslanika SNS.


Raste broj zaraženih u Njemačkoj, još tri nova slučaja | Aktuelno\nNaslovna SVIJET Raste broj zaraženih u Njemačkoj, još tri nova slučaja\nRaste broj zaraženih u Njemačkoj, još tri nova slučaja\nSvo troje povezani su sa prvim zabilježenim slučajem nove plućne bolesti u Njemačkoj\nČetiri osobe u Njemačkoj zaražene su korona virusom, svi iz iste kompanije. Još 40 njihovih kolega je pod medicinskim nadzorom. Njihov poslodavac privremeno je zatvorio sjedište firme.\nFirma odluke donosi na osnovu preporuka instituta „Robert Koh“ (Foto: Reuters/Niklas Woschek)\nPoslije prvog slučaja zaraze korona virusa u Bavarskoj, potvrđena su još tri slučaja. Svo troje povezani su sa prvim zabilježenim slučajem nove plućne bolesti u Njemačkoj, izjavio je portparol Ministarstva zdravlja u Minhenu.\nTri novoobolela pacijenta takođe su zaposleni u kompaniji „Vebasto“ iz okruga Štarnberg, gdje radi i prva osoba. „Troje novih pacijenata takođe je primljeno u minhensku kliniku Švabing, gdje se nalaze u izolaciji i pod medicinskim nadzorom“, saopštilo je Ministarstvo.\n„Još nekoliko osoba koje su sa njima bile u kontaktu trenutno je na posmatranju“.\n„Broj zaraženih može se još povećati“, izjavio je Martin Koh, šef Specijalnog odjeljenja za infektologiju bavarskog Državnog zavoda za zdravlje i bezbjednost hrane.\nAutomobilski dobavljač „Vebasto“ najavio je da će sjedište firme u Gautingu, u Gornjoj Bavarskoj, do nedjelje biti zatvoreno. Zaposlenima je do tada zabranjeno da putuju i po Njemačkoj i van nje. Istovremeno, zabrana za putovanja u Kinu važi dvije nedjelje.\nSvo četvoro zaraženih korona-virusom rade u sjedištu kompanije, koja ukupno zapošljava oko hiljadu ljudi. Firma je u bliskom kontaktu sa vlastima i odluke donosi na osnovu preporuka instituta „Robert Koh“.\nMuškarac koji je prvi obolio u Njemačkoj, zarazio se 21. januara tokom poslovnog treninga sa koleginicom iz Kine. Ta žena je, kako se izvještava, 23. januara odletjela u Kinu, a 27. januara kompanija je obavještena da je ona oboljela.\nRegistrovana 23 nova slučaja: Koronavirusom zaraženo 197 osoba, u Podgorici 91, Tuzima 34\nDe Brujne: Ako će ova sezona da utiče na sljedeću, treba da bude prekinuta


IslamBosna » Jevreji namjeravaju jedan dio Mesdžidul Akse pretvoriti u sinagogu\nJevreji namjeravaju jedan dio Mesdžidul Akse pretvoriti u sinagogu\ncionisti, izrael, jerusalem, Mesdžidul Aksa, palestina\nIslamBosna.ba– Organizacija el-Aksa za vakuf i tradiciju upozorila je na inicijativu cionističkog pokreta “Obećani hram” da se jedan dio al-Akse (el-medresa et-teknizija) i zvanično pretvori u sinagogu.\nOkupator je ovaj prostor pretvorio u prostor za molitve svojih vojnika koji vrše službu u ovom dijelu el-Akse, dakle, ovaj objekat je postao vojni centar za graničnu policiju 1969. godine.\nPredsjednik udruženja “Savez za hram” advokat Aviad Wesley je u pismu koje je uputio šefu policijske ispostave u Jerusalemu da dozvoli ulazak članovima “Obećani hram” da u ovaj objekat obavljaju svoje obrede “kao u zvaničnoj jevrejskoj sinagogi i svetom mjestu za jevreje.”\nPrema izvještajima iz cionističkih medija, on je zaprijetio policiji u Jerusalemu da će ih tužiti ukoliko odbiju njegov zahtjev i dao im roka da se po njegovom zahtjevu izjasne do sutra.\nOn je ovo saopćio nakon što je njemu lično u nedjelju zabranjeno da uđe i nakon odbijanja službenika policije da jednoj grupi Jevreja dozoli ulazak u prostorije el-Medrese et-tenkizije.\nOn je u svome pismu istakao da je ovaj prostor “jevrejska sinagoga” i da ona ima veliku ulogu i značaj jer je jedina sinagoga koja se, prema njegovim tvrdnjama, nalazi na granici Brda hrama i jedina u kojoj se Jevreji mogu moliti na Brdu hrama.\nEmir el-Hatib, direktor Organizacije el-Aksa upozorio je na opasnost ovakvih poteza, postavljajući pitanje “šta da razumijemo iz sve učestalijih planova i zahtjeva da se ovaj dio Mesdžida pretvori u jevrejsku sinagogu nakon što ga je okupator pretvorio u vojni punkt i vojnu sinagogu u nekim periodima.”\nŠejh Raid Sallah je još prije šest i sedam godina upozoravao na nastojanje Jevreja da ovaj objekat pretvore u svoju sinagogu ističući da je ovo neodvojivi dio Mesdžidu-l-Akse. On je također otkrio da postoji plan da se iznad ovog objekta izgradi najveći jevrejski hram.


Del Ponte: Smrt Miloševića sprečila zadovoljenje pravde\nGlavna tužiteljka Haškog tribunala Karla Del Ponte (Carla) izjavila je danas da je smrt bivšeg predsednika Srbije i SRJ Slobodana Miloševića "nekoliko nedelja pre\nkraja sudjenja" sprečila da pravda bude zadovoljena.\n"Ipak, zločini za koje je on bio optužen, uključujući genocid, ne mogu ostati nekažnjeni. Postoje drugi lideri koji su optuženi za ove zločine, od kojih su šestorica još na slobodi Medjunarodna zajednica i Tribunal su dužni prema žrtvama da osiguraju da svi optuženi budu privedeni pravdi i da im se sudi u Hagu, naročito Radovanu Karadžiću i Ratku Mladiću", naglasila je Del Ponte u pisanoj izjavi.\nDel Ponteova će u nedelju u podne održati konferenciju za novinare na kojoj će, po rečima njene predstavnice Florans Artman (Florence Hartmann) odgovoriti i na tvrdnje da je sudjenje Miloševiću predugo trajalo.\nHRW: "Milošević možda izbegao osudu, ali nije izbegao pravdi"\nSlobodan Milošević umro je pre donošenja presude, ali proces protiv njega pred Tribunalom u Hagu predstavlja napredak u medjunarodnom pravu, saopštio je Hjuman rajts voč. Direktor me]unarodnog programa oreganizacije sa sjedištem u Njujorku Ričard Diker (Richard Dicker) kazao je kako je Miloševićeva smrt osujetila napore da se dokaže da je etničkočišćenje proizvod ideja lidera pojedinaca, da je njegovo sudjenje iznelo veliku količinu dokaza o njegovim zločinima, ali da će žrtve biti uskraćene jer neće videti i njegovu presudu\n"Milošević je možda izbegao osudu, ali nije izbegao pravdi", rekao je Diker ističući kako bivši predsednik Srbije i SR Jugoslavije nije tokom sudjenja pokušavao da\nopovrgne optužbe protiv njega, već je izvodio političku ofanzivu usmerenu ka zadobijanju simpatija ljudi u Srbiji.\nU saopštenju se navodi i da je dužina sudjenja posledica veličine otužbe, kao i Miloševićeve taktike odugovlačenja, te da je Tribunal više puta odlagao sudjenje, kako bi izašao u susret Miloševiću zbog njegovih zdravstvenih tegoba.


U Podgorici počela proizvodnja zaštitnih maski | Mondo.Me Prod\n22. September, 07:40\nU Podgorici počela proizvodnja zaštitnih maski 0 Podijeli Podijeli na facebook Podijeli na twitter Podijeli na viber Pošalji na mail\nAutor mondo.me 23.07.2020. / 08:22 08:25\nPotpredsjednik Vlade i predsjednik Nacionalnog koordinacionog tijela (NKT) Milutin Simović potvrdio je juče, odgovarajući na pitanja nezavisnog poslanika Aleksandra Damjanovića, da je u Podgorici stavljena u pogon fabrika koja proizvodi zaštitne medicinske maske.\nDamjanović je naveo da ima informaciju da se na teritoriji glavnog grada maske nelegalno proizvode, što je Simović demantovao.\n“Dobio sam informaciju od nadležnih iz Glavnog grada i vjerujem da bi to trebalo da bude dobra vijest za sve nas. Već je naučena jedna lekcija kada je u pitanju epidemija korona virusa, da mi treba i da možemo da sami proizvodimo značajne elemente zaštitne opreme. Tako sam ja doživio informaciju da u Podgorici imamo jedan pogon i da je počela proizvodnja maski i da je to zahvaljujući inicijativi koja je pokrenuta od Glavnog grada”, kazao je Simović.\nPrema informaciji iz Glavnog grada, istakao je Simović, ta firma se prvi dan registrovala u CRPS “jer drugačije mašine nijesu mogli da uzmu”.\n“Drugo, u pitanju je zaštitna oprema i bio je predstavnik Ministarstva ekonomije i već su dobili sertifikacije za izvoz proizvedenih maski za tržište Evropske unije. Vjerujem da su ovo tri nove dobre vjesti”, naveo je Simović prenoseći informacije koje je dobio tokom sjednice i naglasio da će o ovome tražiti i zvanične informacije.\nMilutin Simović maske NKT koronavirus Crna Gora\nUpravo gledate EVO KAKO IZGLEDA TESTIRANJE NA KORONU 0 Video Prije 5 min Posjetili smo jednu kliniku i uradili test krvi za korona virus i ujedno i saznali kako se rade i koji sve testovi...\nUpravo gledate KADA ODLUČITE DA ODMORITE OD KUVANJA, TU JE "ŠERPICA"! 0 Video Prije 2 min "Šerpica" predstavlja spas za sve one koji žele da odmore od kuvanja i da ne razmišljaju o tome šta će spremiti za...


LEKARI ZABRINUTI Ana Nikolić preteranim mršavljenjem dovela svoje svoje zdravlje u opasnost - PRess Serbia | PR PRess team\nLEKARI ZABRINUTI Ana Nikolić preteranim mršavljenjem dovela svoje svoje zdravlje u opasnost\nMora da se kontroliše\nPevačica Ana Nikolić tokom trudnoće se naglo ugojila, te je njena kilaža išla i preko 100 kilograma, zbog čega je nakon porođaja odlučila da liniju dovede u red, te je i uspela u tome.\nNikolićeva je posle porođaja ugradila prsten za smanjenje želuca i tako drastično smršala, ali su joj pripomogle i dijete, kao i redovni treninzi.\nAna se, naime, bukvalno prepolovila, te se na društvenim mrežama hvalila da ima oko 50 kilograma, a često je zbog mršavih nogu bila i na meti kritika te su joj svi poručivali da je preterala.\nKako piše “Srpski telegraf” sada su lekari očajni jer je Nikolićeva naglo smršala i dalje mršavi, te se plaše da će sebe oterati u anoreksiju.\nTagoviana nikolic izgled mrsavljenje pevacica\nMIKI ĐURIČIĆ JOŠ UVEK NIJE VIDEO ĆERKICU Evo čemu se nada, kako je prošao porođaj i šta je dete povuklo na njega


Srbija uradila dosta dobrog, povezanost sa Rusijom problem\nTanjug 1. aprila 2022. 11:07\nBEČ – Ekonomista Bečkog ekonomskog instituta (WIIW) Branimir Jovanović ukazuje da je Srbija mnogo toga dobro u ekonomiji uradila u prošlosti, ali da će joj sada ekonomska povezanost sa Rusijom stvoriti probleme.\nBliskost sa Rusijom mogla bi narednih godina postati problem po privredu Srbije, ističe Jovanović u izjavi za agenciju APA.\nOn ukazuje da bliskost sa Rusijom nema samo političke, već i ekonomske razloge, jer je Rusija jedan od najvažnijih trgovinskih partnera Srbije i četvrti ili peti najveći strani investitor.\nPodsetio je da su od 2010. do 2020. ruske kompanije investirale oko 1,5 milijardi evra u Srbiju.\nPored toga, ukazuje, Rusija je jedno od najvažnijih izvoznih tržišta Srbije.\nTa ekonomska povezanost u aktuelnoj krizi igra važnu ulogu.\nJovanović kaže da je Srbija, kroz dogovor o kupovini gasa po povlašćenim cenama uštedela više stotine miliona evra.\n„Više od 80 odsto potrošnje gasa u Srbiji se pokriva uvozom iz Rusije, a brza promena snabdevača nije moguća, pa Srbija mora paziti na dobre odnose sa Rusijom“, objašnjava Jovanović, koji kaže da će Srbija morati da nastavi da „sedi na dve stolice“.\nProblematično za Srbiju je, dodaje, da se premalo investira u obnovljive izvore energije, zbog čega zemlja ostaje zavisna od uvoza energenata.\nJovanović smatra da će narednih godina doći do ekonomskog „odvezivanja“ između EU i Rusije, jer Unija želi da postane nezavisna od ruskog gasa i nafte, što će biti problem za Srbiju.\n„Najverovatnije će Rusija smanjiti investicije u Sbriju, a isto tako će pasti i izvoz robe iz Srbije u Rusiju“, procenjuje on.\nJovanović smatra da će, kao posledica ukrajinske krize, doći do ubrzanja pristupnog procesa Srbije.\n„Pristupanje do 2030.je veoma verovatno, ali ne pre 2025.“, dodao je on.\nJovanović je kazao da je kroz pandemiju Srbija dobro prošla.\n„Ekonomska politika proteklih godina bila je dobra i puno toga je ispravno učinjeno“, podvukao je on.\nU prvoj korona godini 2020.je srpska privreda pala za svega jedan odsto, a 2021.je porasla za čak 7,5 odsto, i time je Srbija među onim zemljama Evrope koje su najbolje prošle kroz koronu.\n„Jedan od glavnih razloga za to je da je srpska vlada mnogo novca potrošila na podršku privredi“, kaže Jovanović, dodajući da u to spadaju ulaganja u infrastrukturu.\nEkonomista WIIW podvlači da je tokom pandemije Srbija uspela da privuče značajne investicije iz inostranstva.\nŠto se 2022. tiče, Jovanović kaže da se stanje nešto promenilo.\n„Industrijska proizvodnja je u januaru u poređenju sa prošlom godinom pala za tri odsto, a razlog je energetska kriza, ali i problem u lancu snabdevanja automobilske industrije“, objasnio je on.\nUkrajinska kriza će, ističe, povećati probleme, a posebno zavisnost od Rusije je značajno veći problem za Srbiju nego za neku drugu zemlju Evrope.\nJovanović je najavio da će WIIW zbog toga smanjiti svoju prognozu za Srbiju.\n„Brojevi još nisu fiksni, i biće objavljeni za tri nedelje, ali polazim od toga da će prognoza rasta za ovu godinu biti smanjena sa pet na 3 ili 3,5 odsto“, objasnio je on.\nKada je reč o inflaciji, ona je u februaru u Srbiji bila 8,8 odsto, nešto viša nego u EU, a za celu godinu Jovanović prognozira da će biti na 9 do 10 odsto.\nOn ukazuje da ta inflacija nije zabrinjavajuća za Srbiju.\nJovanovcih je podsetio da je prošle godine valda u više navrata povećala plate u administraciji, a ove godine je ponovo podigla minimalnu platu.\nNavodi da rast realnih zarada trenutno iznosi dva do tri odsto.\nJovanović ne očekuje spiralu „plata-cena“, jer je inflacija podstaknuta ponudom, te na njen rast utiču rastiće cene energenata i namirnica.\nSrpska vlada, prema njegovim rečima trebalo bi da nastavi da pokušava da diže plate kako bi povećala kupovnu moć.\nJovanović kaže da je stopa nezaposlenosti u Srbiji 11 odsto, i da zemlja još nema problem sa radnom snagom, ali joj preti opasnost kao u Češkoj ili Mađarskoj, da do toga dođe zbog niskog nataliteta i emigracije građana.


Omron RS6 Aparat za merenje pritiska - Prodaja Merači pritiska cena uvek najpovoljnija uz isporuku u celoj Srbiji. WebShop Kliklak - uvek najpovoljniji\nKliklak / Medicina i zdravlje / Merači pritiska / Omron RS6 Aparat za merenje pritiska\nStara cena: 11.990 din Popust 13%\nAPARAT ZA MERENJE KRVNOG PRITISKA NA ČLANKU RUKE\nOMRON RS6 je digitalni aparat za merenje krvnog pritiska i pulsa na članku ruke. Omron RS6 oscilometrijskom metodom i ”IntelliSense” tehnologijom, omogućava brzo i jednostavno merenje, dajući precizne i pouzdane rezultate. Veoma tanak, tih tokom merenja, lak za nošenje su karakteristike koje Omron RS6 čine diskretnim za korišćenje u svakoj prilici. Omron RS6 je namenjen korisnicima sa dobrom perifernom cirkulacijom.\n• Memorija kapaciteta: 90 rezultata merenja\n• Senzor pravilnog položaja ruke tokom merenja\n• Tiho merenje\nSADRŽAJ KOMPLETA: aparat RS6 sa manžetnom (obim članka 13,5-21,5 cm), dve alkalne baterije od 1,5 V, kutija za čuvanje aparata, uputstvo za upotrebu aparata, garantni list i dnevnik meren\npritisak merači merenje pritiska jeftini merači merač akcija merači pritiska srbija prizma merac merca pritiska prizma akcija prizma koliko kosta prizma merac merac akcija prizma Prizma Omron RS6


Tanjug 28. oktobra 2021. 17:58\nVAŠINGTON – Američki predsednik DŽo Bajden uputio se danas u Kongres kako bi u poslednjem trenutku progurao novi predlog finansiranja ekonomije i mera proitv klimatskih promena, vredan 1,75 biliona dolara, posle višenedeljnih prepirki između naprednjaka i umerenjaka u njegovoj stranci, prenosi Rojters.\nBajden, koji odlaže put u Evropu kako bi obezbedio dogovor o prioritetima njegove unutrašnje politike, uveren je da će dobiti podršku oba krila Demokratske stranke za predloženi plan potrošnje.\n„Posle višemesečnih teških i racionalnih razgovora, imamo okvir koji, verujem, može da se prihvati“, napisao je Bajden na Tviteru.\nMeđutim, poslanica u Predstavničkom domu Pramila DŽajapal, koja predsedava kokusom demokratskih naprednjaka u Kongresu, rekla je da će članovi ove grupe morati da vide bilo kakav tekst zakona o socijalnoj potrošnji pre nego što obećaju da će glasati za zakon o infrastrukturi.\nPredloženi finansijski okvir bi u celosti biti plaćen sredstvima od ukidanja određenih poreskih olakšica donetih za vreme bivšeg predsednika Donalda Trampa, uvođenjem prireza na otkup korporativnih akcija i iz dodatnih doplata na zarade najbogatijih Amerikanaca, saopštila je Bela kuća.\nOkvir uključuje 555 milijardi dolara potrošnje za klimu i predškolske ustanove, uz ostale društvene prioritete, ali ne uključuje plaćeno odsustvo zbog porodičnih potreba ili porez za milijardere.\nBela kuća kaže da plan ima podršku svih 50 demokrata u Senatu i da je uverena da će ovaj predlog zakona proći i u Predstavničkom domu.\nPredsednik SAD-a se nada da će postići dogovor pre njegovog odlaska na sastanak G20 u Rim, gde će globalni minimalni porez biti jedna od glavih tema na agendi, i na klimatsku konferenciju u Glazgov, na kojoj Bajden namerava da nastupi s porukom da su se Sjedinjene Države vratile u borbu protiv globalnog zagrevanja.\nIpak, za sada ostaje neizvesno da li Bajden ima glasove potrebne za usvajanje zakona o socijalnoj potrošnji ili pratećeg dvopartijskog zakona o infrastrukturi od 1.000 milijardi dolara, navodi Rojters.\nNaprednjaci su obećali da će blokirati zakon o infrastrukturi dok ne vide da zakon o socijalnoj potrošnji predviđa dovoljna ulaganja u zdravstvo, obrazovanje i ublažavanje klimatskih promena. Deo republikanaca podržava zakonski predlog za infrastrukturu, ali je većina njih protivi oba zakona.


U biblioteci otvoren “Zvučni kutak”, u Gradskoj kući prijem za goste iz Sarajeva | Zrenjanin\n17. oktobar 2018. 14:33:38\nZamenik gradonačelnika Saša Santovac primio je danas u svom kabinetu Sakiba Pleha iz Sarajeva, direktora Biblioteke za slepa i slabovidna lica u Bosni i Hercegovini i njegove saradnike koji borave u našem gradu, a prijemu su prisustvovali i predstavnici GNB “Žarko Zrenjanin” i Međuopštinske organizacije slepih i slabovidih Zrenjanin.\nPovod dolaska Sakiba Pleha jeste uručenje donacije GNB "Žarko Zrenjanin" i Međuopštinskoj organizaciji slepih i slabovidih Zrenjanin, kao i otvaranje "Zvučnog kutka" namenjenog slepim i slabovidim osobama u prostorijama zrenjaninske biblioteke.\nZrenjaninska biblioteka otvarila je svoj "Zvučni kutak" namenjen slepim i slabovidim osobama, zahvaljujući sredstvima obezbeđenim putem konkursa Ministarstva pravde Republike Srbije.\nNa otvaranju Zvučnog kutka biblioteke potpisan je protokol o saradnji između Biblioteke za slepa i slabovidna lica Bosne i Hercegovine, Međuopštinskog saveza slepih Zrenjanin i Gradske narodne biblioteke "Žarko Zrenjanin".\nGospodin Sakib Pleho prepoznao je napore biblioteke i grada da se unapredi položaj slepih i slabovidih osoba i izrazio je želju da uruči vrednu donaciju biblioteci i Međuopštinskoj organizaciji slepih i slabovidih Zrenjanin.


Bjeloruska policija uhapsila oko 100 demonstranata na prvom ovogodišnjem protestu - BIGportal.ba\n23 Januara, 2021 23 Januara, 2021 0425\nBeloruska policija je uhapsila oko 100 demonstranata u Minsku koji su danas prvi put protestovali u ovoj godini.\nDemonstranti traže ostavku autoritarnog predsednika Aleksandra Lukašenka.\nPolicija je navela da je uhapsila demonstrante koji su širom Minska formirali takozvane ljudske lance, prenosi Asošiejted pres.\nDemonstranti su nosili crveno-bele zastave koje su simbol opozicije i uzvikivali Lukašenku “Odlazi”.\nMasovni antivladini protesti počeli su širom Belorusije posle predsedničkih izbora 9. avgusta, zbog zvaničnih rezultata glasanja prema kojima je Lukašenko osvojio više od 80 odsto glasova. Protivnici Lukašenka tvrde da su izbori pokradeni.\nUprkos nastojanju vlasti da uguše demonstracije hapšenjima i represijom nad demonstrantima i aktivistima, masovni protesti nisu jenjavali mesecima.\nProtesti su počeli da slabe sa dolaskom izuzteno hladnog vremena u decembru, a prethodnih nekoliko nedelja ih nije bilo.\nLukašenko (66), koji Belorusijom vlada od jula 1994. godine, uz represiju nad opozicijom i nezavisnim medijima, ima podršku Rusije, dok za podsticanje protesta optužuje zapadne zemlje.


Stečaji i likvidacije za 2015. godinu\nŽelja nam je da redovnim informisanjem i podrškom omogućimo svim poslovnim subjektima da pravovremeno reaguju i poduzimaju adekvatne radnje u slučajevima kada im je poslovanje vezano, ili , u prošlosti imalo vezu sa firmama za koje se pokreću stečajni i/ili likvidacioni postupci.\nNa ovaj način omogućavamo dodatnu zaštitu poslovanja te blagovremeno i adekvatno uključivanje u procese naplate i to prijavom u stečajnu/likvidacionu masu i sl. U nastavku donosimo pregled informacija o objavljenim postupcima stečaja i likvidacija, kratki podsjetnik o detaljima vezanim za ovu tematiku, a svima koji su zainteresovani dajemo i mogućnost preuzimanja liste firmi koje su obuhvaćene stečajnim i likvidacionim postupcima u toku 2015. godine.\nPREUZMITE LISTU - FIRME U STEČAJU/LIKVIDACIJI >\nLikvidacija privrednog društva je postupak koji se sprovodi radi gašenja, odnosno prestanka rada privrednog društva koje nema dospjelih a neizmirenih obaveza.\nStečaj je postupak koji se pokreće radi unovčenja imovine stečajnog dužnika, a radi namirenja povjerilaca u stečajnom postupku i provodi se uvijek kada stečajni dužnik ne plaća redovito svoje dospjele obaveze.\nBrisanje iz sudskog registra je postupak koji se provodi nad privrednim društvom koje nije aktivno a koje ima dospjelih a neplaćenih obaveza ali koje nema imovine nad kojom bi se proveo stečajni postupak.


Preko 250 škola tražilo pomoć za uvođenje informatičkih rešenja | Nova Ekonomija\nU proteklih 20 dana preko 250 škola u Srbiji je od Zavoda za unapređenje obrazovanja i vaspitanja (ZUOV) tražilo pomoć za uvođenje informaciono-komunikacionih tehnologija u nastavu. Ogromna većina tih zahteva za podršku odnosila se na aktivaciju usluge Google G Suite for Education, navodi se u saopštenju.\nAktivacija i korišćenje ove usluge je besplatna za škole, ali se u praksi ispostavilo da škole nailaze na određene probleme i nedoumice prilikokm prijavljivanja, kao i da je vreme potrebno za registraciju te usluge produženo.\nZUOV je zbog toga, uz podršku UNICEF-a, obezbedio mentorsku podršku školama preko onlajn tiket sistema, koji se nalazi OVDE.\nŠkole na istoj adresi mogu postaviti pitanja i vezana za LMS sisteme za upravljanje učenjem, korišćenje digitalnih alata u nastavi, hardvera, softvera, pedagoških aspekata upotrebe digitalne tehnologije u nastavi i učenju i slično.\nDigitalnu podršku pruža 15 mentora, koju čini grupa nastavnika, istaknutih u različitim oblastima pedagoške upotrebe digitalnih tehnologija.\n"Oni su dugogodišnji autori i realizatori onlajn obuka, iskusni voditelji u različitim neposrednim obukama za korišćenje digitalnih alata, dugogodišnji spoljni saradnici Zavoda u projektima razvoja digitalne pismenosti kod nastavnika, neki od njih su pedagoški savetnici, autori udžbenika, učesnici domaćih i međunarodnih konferencija", navodi se u saopštenju.\nProbni period u toku koga se odvija verifikacija naloga može trajati od 14 do 30 dana, a kompanija Google već neko vreme upozorava da se veliki broj škola prijavljuje i da je neophodno sačekati.\nDodaje se i da će u toku probnog perioda u administrativnoj konzoli moći da se doda samo deset korisnika, a da se tek nakon njega mogu dodati svi nastavnici i učenici koje su navedeni prilikom registracije.\nU Srbiji prema poslednjim statistikama ima 3.317 redovnih osnovnih škola, 1.133 matična i 2.184 izdvojena odeljenja.


PPK Bijeljina: Osam kompanija dobilo nepovratna sredstva | Privredna Komora Republike Srpske – Привредна комора Републике Српске – Chamber of Commerce and Industry of Republic Srpska\nPPK Bijeljina: Osam kompanija dobilo nepovratna sredstva\nBy Vladimir Blagojevic 12. јануара 2016. Novosti iz Komore, Projekat USAID Sida GOLD, Projekti, slide No Comments\nOsam kompanija iz bijeljinske regije dobilo je ukupno 32.342 KM nepovratnih novčanih sredstava u okviru projekta „Regija bezbjedne hrane“, čiji je cilj povećanje konkurentnosti privrednih društava iz sektora prehrambene industrije.\nSekretar Područne privredne komore Bijeljina Slavice Marković rekla je da je svrha granta podrška ovim preduzećima u ispunjavanju zahtjeva sertifikacije o bezbjednosti hrane, kao jednom od osnovnih preduslova za izvoz prehrambenih proizvoda.\nOna je navela da su, na osnovu javnog poziva iz oktobra prošle godine sredstva odobrena za pet firmi koje prvi put uvode standarde ISO 9000/ISO 9001 i HCCP standard koji se odnose na bezbjednosti hrane, te za tri firme za resertifikaciju standarda.\n„Firme koje prvi put uvode standarde su `Mačvanka`, `DND Zvornik`, `Mesopromet` Bijeljina, `Natura fud` Bijeljina , Mlin `Stojanović i sin`. Privredna društva kojima su odobrena sredstva za resertifikaciju su `San Marko`, `Vitinka` i `Smrčak`“, navela je Markovićeva.\nOna je rekla da projekat, čija je ukupna vrijednost 130.000 KM, realizuje Područna privredna komora Bijeljina, te da 50 odsto finansira Usaid/Sida Projekat unapređenja lokalnog razvoja /GOLD/, a 50 odsto privredna društva.\nMarkovićeva je podsjetila da prema prvom javnom pozivu nisu utrošena sva sredstva i rok je produžen do 15. aprila, odnosno dok ne budu utrošena sva sredstva.\n„Na ovaj način pomažemo privrednim društvima da uvođenjem standarda obezbijede nova radna mjesta, povećaju izvoz na strana tržišta i povećaju obim proizvodnje“, rekla je Markovićeva novinarima u područnoj Privrednoj komori Bijeljina, gdje su danas predstavljene informacije o osam kompanija koje su dobile grant sredstva.\nPredsjednik Područne privredne komore Bijeljina Mihajlo Vidić rekao je da ovaj projekat veoma pomaže privrednicima u stvaranju preduslova za osposobljavanje privrednih društava za izvoz.\nPrema njegovim riječima, na ovaj način se povećava pokrivenost uvoza izvozom.\n„U prethodnoj godini imali smo pad izvoza za oko dva odsto, ali istovremeno i pad uvoza za oko osam odsto“, naveo je Vidić, dodajući da sve to govori o neophodnosti intenziviranja proizvodnje i izvoza domaćih proizvoda, a tu se, prije svega, misli na ekspanziju koju ima drvoprerađivačka industrija, te prehrambena industrija kao cjelina.\nOn je rekao da se porilike otvaraju, prije svega, na tržištima Turske, Rusije i na trećim tržištima, osim EU kao jednog od veoma značajnih partnera gdje bi se trebalo fokusirati u ovoj godini.\nVlasnik mlina „Stojanović i sin“ Zoran Stojanović zahvalio je Privrednoj komori za pomoć koja će biti veoma važna za izvoz robe.\nGlavni cilj USAID/Sida Projekta GOLD snažna je podrška lokalnim zajednicama na ekonomskom razvoju, privlačenju investicija i otvaranju novih radnih mjesta. Ovaj projekat je u proteklom periodu, posredstvom programa razvoja radne snage, sertifikacije, podržao otvaranje 1.780 direktnih radnih mjesta, od kojih se 62 odsto odnosi na žene.


Osmanović primio Sellena i Glišović\nFederalni ministar raseljenih osoba i izbjeglica Adil Osmanović, sa saradnicima, primio je danas zamjenika generalnog direktora za zajmove i socijalni razvoj Razvojne banke Vijeća Evrope Stephana Sellena i nacionalnu direktoricu u Odjeljenju za projekte u ovoj finansijskoj instituciji Jasminu Glišović.\nOsnovna tema razgovora bilo je provođenje Regionalnog stambenog programa koji ova banka, zajedno s donatorima iz više evropskih zemalja i Sjedinjenih Američkih Država implementira na području Bosne i Hercegovine, Hrvatske, Srbije i Crne Gore. Predviđeno je da se on realizira u periodu od 2013. do 2017. godine, a rađen je na bazi grant sredstava za povratak raseljenih i izbjeglih osoba.\nKonstatirano je da je pripremljen Prvi talas podprojekta čija je vrijednost oko dva miliona eura, a obuhvaćena je asistencija za 170 korisnika iz BiH i to po 50 izbjeglih porodica iz BiH u Hrvatskoj i Srbiji, te 50 porodica interno raseljenih u FBiH, a 20 izbjeglih porodica iz Hrvatske u BiH dobit će pomoć u građevinskom materijalu.\nFederalno ministarstvo raseljenih osoba i izbjeglica je sa UNHCR-om i OSCE-om odabralo 50 korisnika za Prvi talas za općine Olovo, Foča - Ustikolina, Goražde u Federaciji BiH (25 korisnika), te u općinama Foča i Novo Goražde u RS, također 25 korisnika. Nažalost, zbog određenih administrativno-tehničkih zapreka ugovor o ovom projektu još nije potpisan, ali je obostrano izraženo uvjerenje da će to biti učinjeno u što kraćem roku.\n- Mi smo opredijeljeni za što brži početak ovog projekta i na tome radimo u punom kapacitetu. Ovo je jedna od posljednjih prilika da se riješi stambena problematika onih koji su ostali bez svojih domova u periodu rata. Potrebna je puna odgovornost svih koji na bilo koji način i na bilo kojem nivou učestvuju u njegovoj realizaciji kako bi što prije bio primijenjen – rekao je ministar Osmanović.\nZamjenik generalnog direktora Sellen je istakao svoje uvjerenje da je Ministarstvo raseljenih osoba i izbjeglica u potpunosti predano ovom projektu i naglasio da će mu pružiti punu podršku u provođenju.\nTokom sastanka bilo je riječi i o projektu CEB - „Zatvaranje kolektivnih centara i alternativnih smještaja pružanjem javnih stambenih rješenja" koji se realizira na kreditnoj osnovi s ciljem rješavanja stambenih pitanja ljudi koji borave u kolektivnim vidovima smještaja, a koji su ujedno najranjivija kategorija izbjeglih i raseljenih osoba.\nInače, od 2014. do 2017. godine u Bosni i Hercegovini se planiraju realizirati četiri programa kroz koje će se obezbijediti 5.100 stambenih rješenja izgradnjom individualnih stambenih objekata, izgradnja 3.881 stambene jedinice u zgradama kolektivnog stanovanja i 80 stambenih rješenja u gerijatrijskim centrima za ukupno oko 24.500 osoba. Ukupan iznos sredstava za ove programe je 403.000.000 KM.